
Almanya 

IBAN: DE 62 57 45 01 20 00 

BNP PARIBAS Bank 
RIB: 30004 00782 000 
10064428 64 

IBAN: FR76 3000 4007 8200 
0100 6442 864 
BIC: BNPAFRPPPGN 

Brîtanya: 

Registered Charity 
No: 10 93 741 
CompanyNo: 42 85 714 
Bank Sort code: 20 46 60 
Bank Account No: 409 12 38 

Awistûrya: 

Banka: BAW AG 

Konto No. 030 103 14 274 

BLZ: 14 000 

Belçika: 

Banq: 001- 324 48 96-31 
Swîsre: 

Post Giro: Ccp:80-17192-8 

HoIIanda: 

Giro No 746 06 93 

Swêd: 

Post Giro: 22 86 76-3 

Danîmarka: 

Danske Bank 
Konto: 184-1084 


Kurdên Ewropayê 
ji bo mexdûrên 
erdhejê dest bi 
kampanyayan kirin 

Erdheja li Wanê bû sedema xemgîniyek 
nezin û Kurdên Ewropayê kitin nav 
hewdanên komkirina alîkariyê. Heyva 
Sor a Kurdistanê û KOMKARê dest bi 
kampanyayên alîkariyê kirin. 


Rûdaw (Koln)- Saziya alîka- 
riya mexdûr û qurbaniyan 
Heyva Sor a Kurdistanê ji bo 
erdhêja Wan û Erdîşê bi taybetî 
li Almanya û bi giştî li welatên 
din yên Ewropa dest bi kam- 
panyaya alîkariyê kir. Endamê 
Rêveberiya Heyva Sor a Kurdis- 
tanê Dr. Fexredîn ji Rûdawê re 
ragihand ku ew ligel pêdiviyên 
zivistanê alîkariya pere jî dici- 
vînin û got, "Me roja duşemê bi 
lezgîni hinek pere şand cihê 
bûyerê. Em hewl didin ku vê 
heftê kargoya bar rêkin wê 
derê, lê alîkariya pere wê heta 
demekê bidomê." 

Heyva Sor a Kurdistanê di 
erdhêjên berê de jî di nava Kur- 
dên Ewropayê de alîkarî civan- 
dibû û gihandibû cihê bûyerê. 
Endamê Rêveberiya Heyva Sor 
a Kurdistanê Dr. Fexreddîn da- 
xuyand ku wan li cihê bûyerê bi 
saziyên sivîl yên alîkar re pê- 
wendî çêkirine û got, "Di nav- 
bera me de koordinasyon heye, 
tiştên ku em ê li vir bicivînin 
em ê bi alîkariya wan bigihînin 
kesên mexdûr." 

Dr. Fexreddîn bi bîr xist ku 
pêdiviyên zivistanê yên wek cil, 
betaniye, pêlav û hwd wê tenê 
carekî û ew jî di nava vê hef- 
teyê de rêkin û ne di wê bawe- 
riyê de ye ku alîkariya wan ji 
aliyê rayedarên dewleta Tirk ve 
bên asteng kirin. Dr Fexreddîn 
got, “Em saziyeke sivîl ya alîka- 


riyê ne û niha ji bo her saziyên 
weke me karekî girîng derke- 
tiye. Me berê jî organizasyonên 
wiha kiriye û pirsgirêk derne- 
ketine." 

Endamê Rêveberiya Heyva 
Sor a Kurdistanê Dr. Fexreddîn 
got ew ji bilî Almanya, li Hol- 
landa, Belcîka, Swîsre, Fransa, 
Danîmarka, Awustûrya, Swêd û 
Brîtanyayê di heman demê de 
alîkariyê dicivînin. 


BH 


KOMKARê ji bo Wan û Erdîşê 
dest bi kampanyayê kir 

Erdhêja ku li Wan û Erdîşê 
pêk hat, ligel saziyên kurd ên li 
bakurê Kurdistanê, sazî û dez- 
gehên kurd ên li derveyê welat 
jî xiste nav hewldanan. KOM- 
KARê bi armanca berhevkirina 
alîkariya pere roja 24ê Cot- 
mehê bi navê "KOMKAR.eu 
digel gelê Wan û Erdîşê ye" 
kampanyaya bexşandina pere 
da dest pê kirin. 

Dest bi kampanyayek kir û li 
bankeyek alman hesabê pere 
vekir. Serokê KOMKARê Kovan 
Amedî ragihand ku ev hesab 
wê heta mehekî vekirî bimîne û 
paşê li gor pêdiviyan bê bi kar 

anîn. Amedî got, "Dibe ku em bi 
vî pereyê çend xwendevanên ji 
wan malbatan bidin xwendin." 

Serokê KOMKARê amedî da 
zanîn ku ew weke saziyeke 
kurd çi ji destê wan bê wê bikin 
û got, "Li welat hevalên me yên 
HAK-PARê niha di nava hewl- 
danan de ne, em jî naxwazin li 
vir bêdeng bimînin. Li vir ber- 
hevkirina cil û firaq û betani- 
yan zehmet e, lê alîkariya pere 
hêsan e û em jî wê dikin." 

Ji bo alîkariya KOMKARê: 

Deutsche Bank, 

Konto Nr.: 3435666, 

BLZ: 76070024 


Berpirsên tirkan destûr nedan tîma alman ya alîkariyê DTRG 


P iştî erdheja li Wanê bi çend 
saetan, tîmek alman ya alî- 
kariyê bi navê "Disaster Res- 
ponse Team Germany (DTRG)” 
berê xwe da firokexaneya Ber- 
lînê û xwest 
bitî- 
meke 
10 - 



kesî bifire herêma erdhejê. Lê 
beriya ku tîm bifire, Saziya Pa- 
rastina ji Karesatan a Tirkiyeyê 
(AFAD) bi rêya şîrketa Turkish 
Airlines tîma alman agahdar 
kirin ku "pêwîstiya wan bi alî- 
kariyê tune”. Li ser vê yekê tîma 
alman neçar ma ku hewldana 
alîkariyê bi dawî bîne. 

Derbarê vê helwesta berpir- 
sên tirk de, Andreas Teichert yê 
berpirsê Tîma Karasatê ya Roj- 
hilatê Asyayê xemgîniya xwe ji 
Rûdawê re diyar kir û got ku 
"di karesatên bi vî rengî de li 
ser pişta qurbaniyan siyaset tê 
meşandin”. Andreas Teichert 


got: "Di rewşeke bi vî rengî de 
ji me re ne girîng e qurbanî ji 
kîjan netewe an jî olî ne, ya gi- 
rîng ku em weke saziyek xêrx- 
waz dixwazin alîkariya 
mexdûran bikin." Li gor Teic- 
hert sedemên vê helwesta Tir- 
kiyeyê siyasî ne û dixwaze xwe 
weke welatekî bi hêz nîşan 
bide û wiha got: "Li gor min 
dibe ku rola PKKê jî di helwesta 
rayadarên tirk de hebe, li rojhi- 
latê Tirkiyeyê gelek Kurd dijîn 
û di nav wan de gelek alîgirên 
PKKê jî hene. Em saziyek bête- 
ref in û dûrî hesten siyasî tevdi- 
gerin, ji bo me hemû mirov in û 


mexdûr jî kêfxweş in ku alîka- 
riya wan bê kirin." 

Banga alîkariyê ji saziyên almanî 


Li aliyê din çendîn saziyên alî- 
kariyê yên alman, wekî "Diako- 
nie Katastrophenhilfe" û 
"Caritas international" banga 
alîkariyê û bexşandina pereyan 
kirin. Ev herdu rêxistinên alman 
bi hevkariya saziya alîkariyê ya 
tirk "Support to Life" alîkariyê 
digihînin herêmên erdhejê. Sa- 
ziya alîkariyê ya almanî "hume- 
dica e.V." jî roja duşemê bi 
tîmeke4-5 kesî çû cihê erdhejê. 

Wanî ji helwesta çapemeniya tirk aciz in 

"Çima dîmenên şaş nîşan didin? 
Ka dewlet, ka alîkarî?" 




ya pîleya erdhêjê 
naxwaze ev herêi 


Adil Harmanci Wan 


E rdheja ku di 23ê 
Cotmehê de li 
Wanê rûda, ji ali- 
yekî ve bû se- 
demê mirin û 

birîndarbûna bi sedan kesan û 
ji aliyê din ve jî bû sedem ku 
Kurd ji weşanên çapemeniya 
tirk aciz bibin û nerazîbûniyên 
xwe nîşan bidin. Rayedarên 
dewletê destpêkê nehîştin ku 
alîkariya navnetewî bê, Parle- 
mena Ewropayê jî helwesta hi- 
kûmeta Erdogan rexne kir. 

Li gor daxuyaniyên fermî û 
heta amadekirina vê nûçeyê, li 
Wanê û li Erdîşê hejmara miri- 
yan gihiştibû 460, hejmara bi- 
rîndaran jî gihiştibû hezar û 
521 kesan. Hejmara avahiyên 
ku bi temamî an jî hinekî xira 
bûnê li Wanê û li Erdîşê bi giştî 
2 hezar û 262 ye. Lê çavkani- 
yên herêmî didin zanîn ku hej- 
marên rastîn zêdetir in. 

Rûniştevanekî ji Erdîşê, bi 
navê Ercan Oksuz, ragihand ku 
li navçeyê hemû avahiyên 5 qat 
xira bûne. Oksuz destnîşan kir 
ku bi taybetî li cihên wek qeh- 
wexane û kafeteryayan zêdetir 
kes mirîne û birîndar bûne. Li 
navenda Wanê di 5 cihên cûda 
de xebatên lêgerîn û xilaski- 
rinê didomin. Hevwelatiyê bi 
navê Kerem Kaya daxuyand ku 
ev 3 roj in xizmekî wî di bin 
kavil û bînayên xirakirî de 
maye û got, "Tenê xebatkarên 
şaredariyê di karên xilaskirinê 
de cih digirin.” 

Li aliyê din ji ber ku alîkarî ji 
aliyê hêzên dewletê baş nayê 
kirin, gelek hevwelatî bi derfe- 
tên xwe li çareseriyê digerin. Ji 
ber ku kon nayên belavkirin 
hevwelatiyên ku malên wan 
xira bûne bi bihayên bilind ji 
xwe re tiştan dikirin û pê 
konan çêdikin. Ji ber ku erdhe- 
jên sivik didomin, gelek hev- 
welatî ev 4-5 şev in li derve 
radizên. 

Li Wan û Erdîşê ji ber kargeh 
û dikan hê nehatine vekirin û 
alîkarî baş nehatiye kirin, hev- 
welatî ji yek du firinên vekirî 
bi bihayekî bilind ji xwe re nan 
dikirin. Berê bihayê nan 600 


quriş bû, niha bûye 2,5 YTL. 

Di vê erdhejê de tiştekî ku 
bala gelek kesan kişand ew bû 
ku bêhtir avahiyên bilind xira- 
bûne. Yek ji wan avahiyên ku 
zererên mezin dîtin, nexweş- 
xaneya ku muhendîsan des- 
tûra vekirina wê nedidan bû. 
Lê ew nexweşxane bi fermana 
Serokwezîr Erdogan hatibû ve- 
kirin. 

Helwesta dewletê 

Derbarê erdhejê de şaşitiya 
yekem Saziya Erdhêjê li Tirkiyeyê 
(Kandilli Rasathanesij kir. Dewle- 
tên Yekbûyî yên Amerîka rage- 
hand ku bihêzbûna vê erdhêjê 
7.3 bû, lê Kandilli Rasathanesi ev 
hejmar weke 6.6 ragihand. Mu- 
hendîsê bi navê îhsan Serkan ra- 
gihand sedemê nîşandana kêm 


e ku dewlet 
herêm bibe herêma 
■w, got ku "Eger pî- 

leya erdhêjê li jorî 7 be, ew 
herêm dikeve nava herêma kare- 
satê. Dibe ku ev yek nexwestibin, 
lewma daxuyaniyek wiha kirine.” 

Serokwezîr Erdogan jî li 
Wanê ji çapemeniyê daxwaz 
kir ku nûçeyan zêde mezin 
nekin. Rûniştvanê bi navê Su- 
leyman Genç jî daxuyand ku 
çapameniyê daxwaza Erdogan 
bi cîh anî û tenê çîrokên hinek 
kesan dide û girîngiya bûyerê 
vedişêre. Genç got "Tenê çend 
dîmenên dramatîk didin û di- 
bêjin me ewqas kes xilas kirin, 
ev kes zewicandî bû, ezeb bû, 
wiha bû, lê nabêjin ka dewlet li 
kû ye, alîkarî çima tune, walî çi 
dike? Dibêjin maseya krîzê 
heye, ka li kû ye, çima nîşan 
nadin? Ji ber ku Serokwezîr 


Parlemena Ewropayê helwesta Erdogan rexne kir 


S erokên grûbên siyasî li 
Parlemena Ewropayê (PEj 
helwesta hikûmeta tirk ya li 
himberê alîkarîkirina navne- 
tewî rexne kirin. Serokê koma 
sosyalîstan li PE Martin 
Schulz ragihand, "Erdogan di- 
kare alîkariya derve qebûl 


neke, lê wê demê divê bi lez- 
gînî alîkariya hemû qurbani- 
yan bike." Schulz got PE 
amade ye ku ji bo Wanê alîka- 
riyê bike. Hevseroka koma 
Keskan ya Parlemena Ewro- 
payê Rabeca Herms jî bi bîr 
xist ku heta 25ê Cotmehê ti 


alîkarî negihane qurbaniyan, 
lê Erdogan jî nahêle alîkarî ji 
derve bê. Hevserokê koma 
Keskan Daniel Cohn-Bendit jî 
helwesta hikûmeta Erdogan 
rexne kir û got, "Divê ji bo 
hemû egeran em wek PE ji bo 
alîkariyê amade bin." 


Barzanî 1 Milyon 
Dolar bexşand 


i armanca alîkariya rû- 
Wanê ji 
Tirkiyeyê hewlda- 
alîkariyê hatin kirin, lê 
rayedarên dewleta tirk 
gelek daxwazan red kirin. 
Roja 25ê Cotmehê Hikû- 
meta Herêma Kurdistanê 1 
Milyon Dolar bexşand 
Heyva Sor a Tirkiyeyê. Cih- 
girê Serokê Hikûmeta Kur- 
distanê Azad Berwarî roja 
25ê Cotmehê serdana kon- 
solxaneya Tirkiyeyê li 
Hewlêrê kir û daxuyand ku 
weke Hikûmeta Herêma 
Kurdistanê ji bo hemû alî- 
kariyan amade ne. Berwarî 
li ser navê Serokê Herêma 
Kurdistanê Mesûd Barzanî 
1 Milyon Dolar teslîmê ra- 
yedarên konsolxanayê kir. 


hat vir û ji hemûyan ev yek 
xwest." 

Hevwelatiyên li Wanê ji da- 
xuyaniyên nijadperestan jî pir 
aciz bûne. Di kanala ATVê de 
Muge Anli û çendîn kesên din 
di bernameyên zindî de goti- 
bûn ku, "Kurdan ev yek heq ki- 
rine". Di malperên civakî yên li 
ser înternetê wek twitter û fa- 
cebookê de çend rojên pêşî ni- 
jadperestan kêfxweşî bi 
bûyerê dikirin û ev yek jî bû 
sedemê pevçûna navbera Kurd 
û Tirkan li ser malperên înter- 
netê. Roja 25ê Cotmehê xelkê 
Wanê ji ber gotinên Muge Anli 
êrîş birin ser otomobîla ATVê 
ya ku weşana zindî dikir. Ka- 
meraman û nûçegihanê ATV 
ragihandin ku gotinên Anli yên 
bê wate û yên dijwar bûn 
sedem ku ew nikaribin li Wanê 
karê xwe bikin. 


Di 80 salên dawî de li 
bakurê Kurdistanê erdhêj 


6ê Gulanê 1930-Cole- 
mêrg: Di vê erdheja li ser sî- 
norê Colemêrgê de 2 hezar û 
514 kes mirin. Bihêzbûna wê 
7,2 bû. 

26ê Kanûnê 1939 Erzin- 
can: Ev erdhej di dîroka sed 
salê dawî de ya herî mezin 
bû; di zivistanekî serma de 
pêk hat û di encam de 32 
hezar û 962 kes mirin. Bihêz- 
bûna wê 7,9 bû. 

31ê Gulanê 1946, Varto - 
Xinûs: Di encam de 839 kes 
mirin, 349 kes jî birîndar 
bûn. 

19ê Tebaxê 1966, Varto: 

Ev erdhej ji ya berê bihêztir û 
mezintir bû û di encam de 2 
hezar û 394 kes mirin û 1 
hezar û 489 kes jî birîndar 
bûn. Li gor pîvana Richterê 
bihêzbûna wê 6,9 bû. Salek 
beriya wê jî erdhejeke ku bi- 
hêzbûna wê 4,0 bû pêk ha- 
tibû û 12 miribûn. 

6ê îlonê 1975, Licê: Di 

encam de 2 hezar û 385 kes 
mirin, 3 hezar û 339 kes jî bi- 
rîndar bûn; li gor pîvana 
Richterê hêza wê 6,9 bû. 

24ê Kanûnê 1976, Wan- 
Çaldiran-Muradiye: Evjî 
yek ji erdheja herî mezin bû û 
hêza wê 7,2 bû; hejmara mi- 
riyan 3 hezar û 840, hejmara 
birîndaran jî 497 kes bû. Bi 
hezaran kes bê mal man. 

30yê Mijdarê 1983, Erzi- 
rom-Qers: Bihêzbûna vê erd- 
hejê 6,8 bû û bû sedemê 
gelek mirî, birîndaran û xira- 
bûna malan. Hejmara miri- 
yan hezar û 155 kes, hejmara 
birîndran jî hezar û 142 kes 
bûn. 

13ê Adarê 1992, Erzin- 
can: Li gel Erzincanê ev erd- 
hej li Dêrsimê jî pêkhat û tê 
de bi giştî 653 kes mirin, hej- 
rnara birîndaran jî 3 hezar û 
850 kes bû. Bihêzbûna wê 6,8 
bû. 

27ê Çileyê 2003, Dêrsim- 
Pilêmor: Bihêzbûna vê erd- 
hejê 6.2 bû, tê de kesek mir û 
50 kes jî birîndar bûn. 

lê Gulanê 2003 Çêwlik: Ev 

erdheja ku bihêzbûna wê 6.4 
bû, bû sedemê mirina 176 
kesan û birîndarbûna 6 
hezar kesan. 

23ê Cotmehê 2011 Wan: 

Dema ku nûçe amade dibû 
(25.10.2011: saet 23:45) hej- 
rnara miriyan 460 û ya birîn- 
daran jî hezar û 352 bû. 
Bihêzbûna wê 7.2 ye. 

Kongreya Niştimanî ya Kurdên li Sûriyê li Qamişlo dicive: 


Nakokiyên navbera partiyan 
dibin sedema lawaziyê 


Besam Mistefa 


K ongreya niş- 
timanî ya 
kurdî li Sû- 
riyê, ku nê- 
zîka 6 meh in 
amadekari- 
yên wê tên 
kirin, biryar e di dawiya vê mehê 
de bê sazkirin, lê ji ber nakokiyên 
di navbera aliyan de û vekişîna 
hinek grûban ji beşdarîkirinê, 
ligel egera şikestanînê rûbirû 
bûye. 

Derbarê şêweya beşdarîkirinê 
di kongrê de, ku wisa derdikeve 
astenga serekî li pêşber kongrê 
be, endamê polîtburoya Partiya 
Yekîtî ya Kurd li Sûriyê Fûad Elîko 
berê ragihandibû ku "rêjeya beş- 
darbûna kesayetiyên serbixwe di 
kongrê de nêzîka ji sedî 60 dibe." 
Tiştê dimîne ji partî û saziyên 
sivîl re tê danîn. 

Hê ji niha ve, gelek ji aliyên ku 
ji kongrê hatine dûrkirin yan paş- 
dekişana xwe ragihandine, ban- 
geşeya wê yekê dikin ku kongre 
nûnertiya hemû çîn û tiwêjeyên 
Rojavayê Kurdistanê nake û ama- 
dekarên wê bi dûrxistin û paş- 
guhxistina hinek aliyên siyasî û 
bo berjewendiya hinek aliyên din, 
gunehbar dikin ku. 

Sekreterê Partiya Yekîtiya Kur- 
distanê Ebdulbasit Hemo ku berî 
demekê ji partiya Elîko cuda bû, 
û tevlî kongreyên Stenbolê bûye, 
yek e ji wan partiyên ku ji niha ve 
rexneyan li kongrê digirin. Lê bi 
baweriya Partiya Yekîtiya Kurd li 
Sûriyê, ti hebûna partiya Ebdulb- 


80 nûnerên hizbî û 
150kesên serbixwe 
tevlî kongreyê dibin 


asit Hemo li Rojavayê Kurdistanê 
nîne. Hemo ji Rûdawê re ragi- 
hand ku kongreya niştimanî ya 
Kurdî li Sûriyê nikare nûnertiya 
daxwazên gelê kurd bike, "ne- 
maze ku helwesta kongrê ji şo- 
reşa gelê Sûriyê û rêjîma Esed û 
rûxandina wê rêjîmê, û derbarê 


destnîşankirina daxwazên gelê 
me ne eşkere ye. Rêjeya nûnertî- 
kirinê di kongrê de mafê hinek 
aliyan dixwe û zêdetir dikeve xiz- 
meta partiyên siyasî." 

Lê sekreterê Partiya Yekîtiya 
Kurd li Sûriyê îsmail Heme van 
gotinên Hemo red dike û dibêje: 
"Kongra niştimanî ya Kurdî di van 
rojan de li Qamişlo tê sazkirin." 
Herwiha kifş kir ku rêjeya kesên 
serbixwe ji rêjeya partiyan zêde- 
tir dibe: "80 hizbî û nêzîka 150 
kesên serbixwe di kongrê de beş- 
dar dibin. Beşek ji ciwanên kurd 
jî beşdar dibin. Beşekî din amade 
nabin ji ber hinek nakokiyên di 
navbera me de, ew daxwaza 
hinek tiştan dikin ku me nedikarî 
wan bicih bînin, dixwestin di ko- 
mîteya amadekar de bin, ku me 
berî 2 mehan çêkiribû, bi bawe- 
riya min hinek daxwazên wan ta- 
cîzî bûn." 

|A ♦ 

"Hinek partî daxwaza rûxan- 
dina rejîmê nakin" 


Sekreterê Partiya Yekîtiya Kurd 
li Sûriyê, ku ji Rojavayê Kurdis- 
tanê bi telefonê ji Rûdawê re da- 
xivî, got jî: "Ciwanan digotin bila 
kongre seranserî be û hemû alî tê 
de amade bin, lê ev zehmet e, me 
hewl da partiyên kurd yên derve 
jî bên, lê wan hejmareke zêde dix- 
westin, ev jî nedibû. Kesên ser- 
bixwe di kongrê de ji sedî 60 in, 
lê PYDê daxwaza 62 kursiyan ji 
xwe re dikir û me jî qebûl nekir.” 

Heme herwiha red kir ku ciwa- 
nên kurd ji ber bilindnekirina slo- 
gana rûxandina rêjîma Esed tevî 
kongrê nabin û got: "Ew xwe di- 
xapînin, divê em di kongrê de van 
tiştan gotûbêj bikin. Raya parti- 
yan jî di vê xalê de cihê ye, Yekîtî 
û Azadî daxwaza rûxandina rê- 
jîmê dikin, lê hinek partiyên din 
vê daxwazê red dikin." 

Lê sekreterê Partiya Yekîtiya 
Kurdistanî Ebdulbasit Hemo ku 
bo kongrê nehatiye vexwendin, 
dibêje kongre nûnertiya daxwa- 
zên gelê kurd nake: "Nikarin alî- 
kariya şoreşê û daxwaza 
rûxandina rêjîma Esed bikin bi 
awayekî vekirî. Ger hemû alî hel- 
westeke hevbeş û eşkere nîşan 
bidin pir baş dibe, lê bawer 
nakim ku tiştekî bi vî rengî bibe. 


Nakokî di navbera hêz û partiyan 
de pir e û gelek alî hene nikarin 
helwestên bi cesaret nîşan bidin." 

Li himber vê bangeşeyê jî, ali- 
yên ku ligel serxistina kongreyê 
ne, wisa dibêjin ku kongre nûner- 
tiya hemû çîn û tiwêjeyan dike. 

Nûnerê Partiya Azadî ya Kurd li 
Herêma Kurdistanê Mehmûd 
Erebo, qala amadekariyên kongrê 
kir û got: "Me li ser rêjeya beşdar- 
bûnê lihev kir, rêjeya kursiyên 
partiyan tenê ji sedî 44 e û rêjeya 
ji sedî 56 bo saziyên civaka sivîl e, 
bi vî rengî hemû çîn û tiwêjeyan 
beşdar dibin." 

Lê ligel nêzîkbûna dema kon- 
greyê, PYD demeke bi nêzîktiya ji 
hikûmeta Sûriyê jî tê gunehbarki- 
rin, roja 20ê Cotmehê di daxuya- 


PYD: Em hê jî pêkut 
in li ser nebeşdar- 
bûnê. 


Hevpeymaniya Xor- 
tên Sewa:Ev kongre 
xizmeta daxwazên 
kolana kurdî nake. 


niyekê de ragihand ku ew tevlî 
kongrê nabin. 

Her çiqasî tê gotin ku civata 
partiyên siyasî, sîwana ku 11 par- 
tiyên Rojavayê Kurdistanê PYD jî 
di nav de bxwe girtiye, bi daxwa- 
zên PYDê derbarê rêjeya nûnerên 
wê di kongrê de razî bûbin û li ser 
wê bingehê jî PYD ji biryara beş- 
darnebûnê paşkez bûye, lê serokê 
PYDê Mihemed Salih Muslim ji 
Rûdawê re ragihand: "Em hê jî 
pêkut in li ser wê yekê ku em beş- 
dar nebin. Me dixwest kongrekî 
netewî li ser asta rojava bê kirin, 
lê ev ne kongrekî netewî ye, çend 
çînên çalak ên civakê hatine paş- 
guhxistin, lewma me biryara xwe 
da tevlî nebin, dema rê dan hemû 
nûnerên civaka kurd beşdar bin, 
wê çaxê em jî beşdar dibin." 

Grubên ciwanên kurd bi awa- 
yekî giştî ragihandine ku ew tevlî 
kongrê nabin û weke "kongrê 
partiyan" binav dikin. 

Berdevkê Hevpeymaniya Xor- 
tên Sewa Ciwan Yûsiv derbarê 
helwesta lawên kurd ji kongreya 
niştimanî ji Rûdawê re got: "Em 
tevlî ti civîn û kongreyekî nabin 
ger daxwaza rûxandina rêjîma 
Beşar Esed neke. Partî dibêjin 
helwesta xwe yekalî bikin, gelo 
ligel mabûna rêjîmê ne yan rû- 
xandina wê? Bi baweriya me kon- 
greyekî bi vî rengî ne di xizmeta 
daxwazên kolana kurdî de ye. Ev 
kongre xwîna hevwelatiyên kurd 
û ereb ên Sûriyê liberçav nagire." 

Herwiha got ku ew ne ji ber 
hejmara kursiyan beşdar nabin, 
lê "ji ber mêkanîzima birêvebi- 
rina kongrê ji aliyê partiyan û 
herwiha slogana serekî ya kon- 
grê. Partî dibêjin ew daxwaza gu- 
herandina sîstema ewlehî ya 
rêjîmê dikin, lê ew ji bo veşartina 
rastiyan vêya bikar tînin û newê- 
rin daxwazên xwe bi awayekî ve- 
kirî bilêv bikin. Em daxwazê ji 
van partiyan dikin ku vê siyaseta 
xwe ya kevin biguherin û xelkê bi 
van têgehan nexapînin." 

Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jîxwe bighînin me... 

Hûn jî cihêwaziyê hîs bikin! 


graf-adolf-str. 70a 
40210 dusseldorf 
tel. : 0211 - 17957982 
fax: 0211 - 17957983 
www.dassign.de 
info@dassign.de 

li hevkarên nû digere 


Rûdaw tora xwe ya hevkaran berfireh dike 

Rûdaw ji bo ku hîn bêtir û ji nêzîk ve jiyana Kur- 
dên Ewropayê bişopîne, li hevkar û peyamnêrên 
-nû li hemû welat û bajarên Ewropayê digere. Baş 
zanîna bi kurdî şert e ji bo hevkariyê. 

Kesên eleqedar dikarin serî li Rûdawê bidin: 
info@rudaw.eu 

Ahmet Dere 


Şer, kuştin û 
nijadperestî 


Şirove 


E v 30 sal in ku li welatê me şer diqe- 
wime. Di vî şerî de bi hezaran kesan 
jiyana xwe ji dest dane, hewqas jî birîn- 
dar bûne û malwêranî çêbûye. 

Piştî çalakiya gerîlla ya li navçeya Cole- 
mergê Çelê pêkhatî û têde bi dehan (li 
gorî dewleta tirk 24, li gorî PKKê jî 89) 
leşker hatin kuştin, artêşa tirk dest bi 
operasyonan kiriye. Li gorî agahiyan, 
heman operasyon derbasî axa Başûrê 
Kurdistanê jî bûne. Wiha dixuyê ku wê ev 
operasyona dewleta tirk demdirêj be. 

Di daxuyaniyên rayedarên dewleta tirk 
de tenê gefên kuştinê û qirkirinê hene. 

Ew dixwazin bi rêya van operasyonan 
dawî li hêzbûna PKKê bînin. Ji bo bigihijin 
armanca xwe, kuştin ji bo wan rewa ye. 
Bêguman rayedarên heman dewletê baş 
dizanin ku tenê PKKyî û Kurd nayên kuş- 
tin, herwiha leşker jî têne kuştin, agir bi 
malên malbatên tirk jî dikeve. 

Dema ku artêşa Tirk li Kurdistanê ope- 
rasyonan dimeşîne, li rojavayê Tirkiyeyê 
jî çalakiyên nijadperestan gur dibin. Di 
nava van çend rojên borî de bi dehan ava- 
hiyên BDPê bûne hedefa çalakiyên nijad- 
perestan û di heman çalakiyan de hin 
rayedarên BDPê hatine birîndar kirin. 
Herwiha, di çarçoveya operasyonên KCKê 
de jî hejmareke mezin BDPyî hatine gir- 
tin. 

Dewleta Tirk bi hêzên xwe yên leşkerî 
û siyasî ketiye nava pêvajoyeke taybet. Li 
gorî Cîgirê Serokwezîr Bulent Arinç, fer- 
mandarên payebilind yên artêşê sond 
xwarine ku ew dawî li PKKê bînin. Ev tê çi 
wateyê ? Bi van gotinan tenê kuştin tê 
hişê mirov. Yanî dewleta tirk dest bi ope- 
rasyoneke kuştinê kiriye, kes nizane ka 
wê kengî û li kû derê bisekine. 

Li kû dibe bila bibe, şer dikuje, wêran dike 
û birînên pir kûr çêdike. Di nava şeran de 
mirov dikare hin cudahiyan bibîne; şerên 
heq û neheq hene. Lê belê piraniya şeran 
xwediyê armancên neheq in. Şerê ku dewleta 
tirk li Kurdistanê meşandiye û niha jî dime- 
şîne, li ser hîmeke neheq e. Lewre divê miro- 
vahî li dijî vî şerî derkeve û nehêle ew 
birînên heyî kûrtir bike. Ji bo ku ev pêvajoya 
kustinê bê sekinandin, di vê demê de kar û 
barekî mezin dikeve ser milên rewşenbîrên 
kurd ûtirkjî. 

Çendî di axa başûrê Kurdistanê û her- 
wiha di Botanê de hêzên gerîlla xwedî 
derfetan bin jî, divê PKK jî di vê pêvajoyê 
de bi berpirsyartiyeke mezin tevbigere û 
rê nedê qirêjiyên dewletê. Pêwîst e were 
zanîn ku dema mirov mentalîteya rayeda- 
rên dewleta tirk digire ber çavan, kuştina 
leşkeran jî nabe sedema çareseriya pirs- 
girêka kurd. 


Erdheja ku li Wanê qewimî di diiê hemû 
Kurdan de xemgîniyekê mezin çêkir. Ez ji 
hemû geiê kurd û bi taybetîjîji geiê meyê 
Wanê sersaxiyê dixwazim. Di demên wiha 
degotin têra îfadekirina hestan nakin. 


Operasyonên girtina KCKyiyan 
rewşa Tirkiyeyê aloz kirin 


> Doç. Dr. Kilinç: 

AKP dixwaze bi van 
operasyonan ramana 
çareseriya xwe ferz 
bike. 

Hêmin Xoşnaw 

O perasyona girtina siyaset- 
vanên kurd di bin navê 
KCK-Tirkiyeyê de ku ev du 
sal in didome, rewşa ne- 
bûna baweriyê di navbera 
Kurd û Tirkan de û alozbûna rewşê kûr 
dike. 

Koma Civakên Kurdistan KCK di sala 
2005ê de li Qendîlê hat damezrandin, ar- 
manca damezrandina wê nûkirin û nûa- 
vakirina PKKê bi awayekî nû bû. Ramana 
damezrandina KCKê ji aliyê Serokê PKKê 
Abdullah Ocalan li Îmralî hat darêştin. 
Armanca KCKê weke di beyannameya wê 
de hatiye, komkirina hemû partî û rêxis- 
tinên kurdî ye di çarçoveya sîstemeke 
îdarî de bi şertekî azadiya rêxistinî û bir- 
yara her rêxistinekê hebe, lê di vî alî de 
tenê rêxistinên girêdayî PKKê weke 
PÇDK, PYD û PJAK tê de kom bûne. 

Piştî derbasbûna 4 salan di ser damez- 
randina KCKê re, di 14ê Nîsana 2009ê de, 
polîs û hêzên ewlekariyê yên Tirkiyeyê 
di bin navê 'dosya KCK-Tirkiyeyê' de dest 
bi kampînekê kirin û 72 siyasetvanên 
kurd girtin, ku sê ji wan cîgirên hevse- 
rokê DTP ya qedexekirî bûn, di 11 û 17ê 
Hezîrana heman salê de kampîna dûyem 
a girtina 18 berpirsên DTPê destpê kir. 
Her çiqasî wezîrê navxwe yê Tirkiyeyê 
Îdrîs Naîm Şahîn, 
girtiyên dosya 
KCKê weke 
700 kesan 
t e x m î n 
dike, lê li 
g o r 
B D P ê , 
hejmara 
girtiyên 
vê dosyê 
ji 700 
^kesan 
z ê - 


detir e. Cîgira Hevserokê BDPê û ber- 
pirsa dosya mafên mirovan a BDPê parê- 
zer Meral Daniş Beştaş ragehand, ji roja 
14ê Nîsana 2009ê û heya niha 7 hezar û 
748 kes bi navê endamên KCKê hatine 
girtin. Ji vê hejmarê jî 3 hezar û 895 kes 
hatine zîndankirin. 

Li gor Beştaş, di 6 mehên dawî yên îsal 
de zêdeyî 4147 endam û berpirsên BDPê 
hatine desteserkirin, 548 ji wan jî bi fer- 
mana dadwer hatine zindankirin. Di nav 
van girtiyan de 29 endamên civatên şa- 
redariyan in, 10 şaredar û 8 cîgirên şare- 
daran, 2 şaredarên berê jî hene. Ji bilî 
wan, dosya çend şaredarên diyar ên 
BDPê weke Serokê Şaredariya Mezin a 
Amedê Osman Baydemir û Serokê Şare- 
dariya Sûrê ya Amedê Abdulla Demirbaş 


hateyeke dewletî ye. Di nav vê pêkhateyê 
de dadgeh, artêş, bac, perwerde û polîs û 
asayîş hene: "Peymannameya damezran- 
dina KCKê bi awayekî eşkere ji me re di- 
bêje, em rê nadin li wê erdnîgariya ku 
desthilata me li ser dibe sazî û dezgehên 
dewletê hebin." 

Şeva 19ê Cotmehê gerîllayên PKKê di 
encama êrîşkirina ser leşkergeha Bilêcan 
li devera Çelê, mezintirîn ziyan piştî 
1993ê gihand artêşa Tirk. Li gor mikur- 
hatina serokayetiya erkanê artêşa Tirk di 
vî şerî de 24 leşker mirin û 18 jî birîndar 
bûn, lê berpirsê ragehandina hêzên pa- 
rastina gel HPG baskê leşkerî yê PKKê 
Dozdar Hemo kuştî û birîndarên artêşa 
Tirk weke 100 kesan wesif kir. 

Ev êrîşa PKKê tenê çend rojan piştî 


BDP: Heya niha 7748 kes wek endamên KCKê hatine gir- 
tin, 3895 kes hatine zindankirin 


li dadgehê hatiye vekirin. 

Ji Zanîngeha Stenbolê Doç. Dr. Ferhat 
Kentel rexneyan li girtina siyasetmeda- 
rên kurd digire û dibêje: "Zindankirina 
kesên ku bi riya hilbijartinan postên xwe 
wergirtine, civak û siyasetê berbi xeti- 
mînê dibe. Hinek kes van operasyonan 
bicih tînin ku pêdiviya wan bi şer heye, 
di heman demê de operasyonên KCKê ji 
lojîka şer bingeh digirin." 

Bi baweriya Doç. Dr. Nilgun Toker Ki- 
linç ji Zanîngeha Ege, armanca operasyo- 
nên KCKê amadekirina meydana siyasetê 
ye bo AKPê: "AKP dixwaze bi van operas- 
yonan ramana çareseriya xwe ferz bike, 
lê ramana çareseriya AKPê nayê qebûl- 
kirin, jiber ku armanc tê de lawazkirin û 
bêbandorkirina siyaseta kurdan e." 

Operasyonên KCKê tenê du heftiyan 
piştî hilbijartina şaredariyan destpê 
kirin, ku BDPê karî 98 şaredariyan bibe, 
bi vî rengî jî şaredariyên zêdetir li bakurê 
Kurdistanê ji aliyê BDP ji AKPê hatine 
derxistin. 

Hinceta dezgehên êminiyê bo bicihki- 
rina vê operasyonê ew e ku qaşo ar- 
manca "KCK-Tirkiye" damezrandina 
dezgeha dewletî ye di nava dewletê de, 
berê jî medyaya Tirkiyeyê belav kiribû ku 
çend kampên birêvebirina endamên 
KCKê li Tirkiyeyê bi dûriya 10 kîlometro- 
yan ji Çelê û Colemêrg li deverên çiyayî 
hatine damezrandin û gefan li wan 
kesan dikin ku deng nadin BDPê, 
herwiha van kampan dest bi 
kampîna komkirina bac û hevka- 
riya darayî kirin. 

Bi dîtina mamosteyê Zanîn- 
geha Bahçeşehîr Ercan 
Çîtlioglu, KCK ne 
tenê rêxistineke 
siyasî ye, lê 
pêk- 


kampîneke nû ya girtina siyasetvan û en- 
damên BDPê hat. Bi baweriya gelek 
kesan sedemê êrîşa PKKê li ser leşker- 
geha Bilêcan operasyona KCKê ye, Çîtli- 
oglu got: "Her ku diçe PKKîzole dibe û tê 
veqetandin, lewma êrîşên xwîndar bicih 
tîne." 

Bi baweriya pisporê pêwendiyên nav- 
dewletî Erol Goka, girtina siaysetvanên 
kurd sedemekî serekî ye bo destpêkirina 
êrîşên vê dawiyê yên PKKê: "Bi baweriya 
gelek kesan li Tirkiyeyê êrîşa vê dawiyê 
ya PKKê reaksiyoneke li dijî operasyona 
KCKê. Osman Kawlar ku yek ji dewle- 
mendên Tirkiyeyê ye vekirî ev yek got. 
Dibêje hinek kes girtine ku ti têkiliya 
wan bi KCKê nîne." 

Hikûmeta AKPê bi serokatiya Recep 
Tayyip Erdogan çend caran tekez kir ku 
meseleya operasyona KCKê ne biryara 
wan e û dezgehên ewlehiyê vî karî dikin. 
Lê Erol Goka vê operasyonê weke karê 
hikûmetê dibîne: "Li gor hikûmetê bo 
destpêkirina vebûnê divê teror bê ragir- 
tin. Bo vêya jî mantiqa hikûmetê ew e 
wan alî û kesan ji nav bibe ku alîkarî û 
piştgiriya terorê dikin." 

Lê Ercan Çîtlioglu, derbarê rewatî û nere- 
watiya operasyonên KCKê dibêje: "Dibe ku 
di nav girtiyên dosya KCKê de hinek kes 
hebin ku hatibin xapandin, 
hinek kes hebin ku ni- 
zanin ji ber çi bûne 
edamên KCKê, lê yê 
ku wan ji hev cuda 
dike dadgeheke ser- 
bixwe ye." 

Dilbixwîn Dara 


P îlotê kurd yê ciwan Sîpan 
Ebdo Dêrikî ku bi navê 
Sîpan Osman dihate naskirin, 
roja 14ê Cotehê tevlî kesekî din 
li firokeyê siwar bû û berê wê 
da ser Çiyayên Alpê li Swîsreyê. 
Ji ber rewşa hewayê ya xerab, 
firokeya wî 30 deqeyan piştî 
rabûnê ket xwarê û ew û kesê 
din yê 40 salî tê de mirin. 
Bûyer li navçeya Newchatel 
çêbû. 

Firokeya Sîpan Osman wê bifi- 
riya Amiens li Fransayê. Xa- 
nima Sîpan Osman, Ona Floria 
got ku firokeya ji coreyê Piper 


ji ber rewşa hewayê ya gelekî 
xerab ji kontrolê derketiye û fi- 
roke ketiye xwarê û li erdê 
parçe bûye. 

Sîpan Osman ji rojavayê Kur- 
distanê, ji bajarê Dirbêsiyê bû. 
Ew di sala 1982yê de ji dayîk 
bûbû û ev 13 sal bûn ku li îngi- 
lîstanê, li bajarê Leeds dijiya û 
li wê derê beşê civak û felsefe 
li zankoyê xelas kiribû. Sîpan 
Osman herwiha perwerdeya 
pîlotiyê jî dîtibû û hêviya wî ew 
bû ku rojekê ji rojan bibe pîlotê 
balafireke mezin. 

Sîpan Osman di nava Kurdên 
Îngilîstanê de bi rewşenbîrî, 
welatparêzî û kurdbûna xwe 


d 

h a t e 
naskirin. Ew 

di gelek konferansan de li ser 
çareserkirina pirsa kurd axi- 
vîbû û semîner pêşkêş kiribûn. 

Heta amadekirina vê raportê 
termê Sîpan Osman radestî 
malbata wî nehatibû kirin. 
Termê Sîpan Osman wê li ba- 
jarê jidayîkbûna wî, li Dirbê- 
siyê bê veşartin. Sîpan Osman 
birayê hunermendê kurd yê 
naskirî Cemal Evdo (Mîrê 
Hêkan) bû. 



Navenda Çanda Mezopotamya û Yekîtiya Xwendekarên Kurd festîvala fîlman organîze kirin 


Canê Omer Frankfurt 


D i van salên dawî de sînemaya 
kurdî gelek gavên erênî avê- 
tin û fîlmên kurdî li Ewropayê 
çendîn xelat wergirtin, bi taybetî 
piştî azadiya başûrê Kurdistanê û 
mercên ku hatin gûherandin, 
weke pêşketina medya kurdî, li- 
darxistina festîvalên filmên kurdî 
û serkeftina gelek fîlman di festî- 
valên navneteweyî de. 

Ji 20-23.10.2011ê de li bajarê 
Frankfurtê (Almanya) 5. Festîvala 
Fîlmên Kurdî ya Frankfurtê hate 
lidarxistin. Festîval ji aliyê Na- 
venda Çanda Mezopotamya û Ye- 
kîtiya Xwendekarên Kurd (YXK) û 
Filmforum Höchst hate amadeki- 
rin. 

îsal 15 fîlm beşdarî festîvalê 
bûn. Festîvalê roja pênçşemê 
destpêkir, bi konsertek Koma 
Hîvron berdewam kir û piştî kon- 
sertê fîlmê bi nave "Press” ê der- 
hêner Sedat Yilmaz hate 
pêşkêşkirin. Li gor ku serpereşti- 


yarê festîvalê Sertaç Çetiner da 
diyarkirin, armanca festîvalê ne 
xelat in, lê ermanc ew e ku şaris- 
tanî, çand û hûnera kurdî hem ji 
bo Kurdên Ewropayê û hem jî bo 
neteweyên din yên ewropî werin 
pêşkêş kirin. Herwiha ji bo ku gav 
bi gav sînemeya kurdî bibe sîne- 
mayeke cîhanî. 

Derhêner Azîz Çapkurt yê ku bi 
2 fîlman ("Dayîka Min Aşîtiyê 
Dixwaze" û "Bêdengî") di festî- 
valê de beşdar bû û ji bakurê Kur- 
distanê hatibû, kêfxweşiya xwe 
da diyar kirin û got "Ev festîvalên 
li Ewropayê têne lidarxistin ji bo 
hûnermendên kurd şahiyeke 
mezin e, ji ber ku bi rêya van fes- 
tîvalan berhemên me digihin gel. 
Ji aliyekî din ve jî derhêner Azîz 
Çapkurt xemgîniya xwe anî 
ziman û got ku "Festîvala sîne- 
mayê karekî gelekî giran e. Heta 
mirov bikaribe bi karên wiha 
rabe divê dewletek li pişta mirov 
hebe, lê yê me Kurdan ne dewlet 
û ne ti kes li pişta me tune ye, ji 


ber vê yekê jî ew kesên ku kedê 
didin van festîvalan û birêvedibin 
ez sipasiya xwe ji wan re pêşkêş 
dikim." 

Birêvebirê sînemayê yê bi navê 
Klaus Peter Rot jî derbarê vê fes- 
tîvalê de ji Rûdaw re got "Ji me re 
tiştekî gelekî balkêş bû ku fîlmên 
kurdî di sînemaya xwe de pêşkêş 
bikin. Hinek fîlm hebûn me nas 
dikirin, mîna fîlmê "Min Dît" û 
"Kick off Kerkuk" lê filmên din tev 
nû bûn û bala me kişandin. Ji ber 
ku fîlmên kurdî xwedî taybet- 
mendiyekê ne, ew jî ku ne tenê 
çand û êşa welatekî tîne ziman, lê 
belê êşa çar parçeyan pêşkêş 
dike. Wek mînak filmê "Whisper 
with wind" ê ku wêneyên pir bi 
hêz pêşkêş dike û filmên derhê- 
ner Hinêr Selîm tîne bîra me, 
cuda ye ji fîlmên Kurdistana Tir- 
kiyeyê û yên Kurdistana îranê. 
Herwiha ji me re wî şêweyê sîne- 
mayê pêşkêş dike, yê ku em dix- 
wazin nîşan bidin, ew jî şêweyê 
sînemaya cîhanî ye." 


Bi tohmeta qaçaxçîkirina 
'rovan Belçîka 8 
rd girtin 


Belçîka (Rûdaw) - Polîsên 
paytextê Belçîka Brûkselê hef- 
tiya borî ragihandin ku wan 8 
Kurdên "Îraqî û Îranî" binçavki- 
rine. Ev Kurd bi tohmeta "qa- 
çaxçîkirina bi mirovan" hatine 
binçavkirin. Polîsên Brûkselê 
di daxuyaniya xwe de amaje 
didin wê yekê ku li gor lêkolî- 
nên fermî "karê kesên binçav- 
kirî veguhestina koçberên 
neyasayî bû ji Belçîka bo Brî- 
tanya û welatên Îskandînav- 
yayê." Polîsê navborî dibêje 
"kesên binçavkirî çalakiyên 
xwe bi rêya otomobîlên barhel- 
gir (LKW) encam dane û li par- 
kên ser rêyên sereke yên 
navbera Belçîka û Brîtanya 
karê xwe dikirin." Herwiha di- 
bêje: "Van kesan di meseleya 
bikaranîna tundûtijiyê himber 
mirovên koçber û dijî hevrikên 
xwe yên din dudilî nekirine." 

Polîsên belçîkî herçend 
navên kesên binçavkirî eşkere 
nekirine, lê amaje bi wê yekê 
didin ku wan 8 kesên Kurd ret- 
kirine ku ti têkiliyeke wan bi 
qaçaxçîtîkirinê hebe û ew vê 
yekê weke tohmet dijî xwe di- 
zanin. 


Binçavkirina van 8 Kurdan di 
demekê de tê ku berî du hefti- 
yan rûniştineke dadgehkirina 
18 Kurdên din ên tawanbar bi 
qaçaxçîtîkirinê li Belçîka hat 
hilweşandin. Ev jî piştî ku zêre- 
vanên wê zîndana ku Kurdên 
binçavkirî tê de bûn, bi me- 
besta baştirkirina rewşa jiyana 
xwe ketin grevê. Ev jî bo sedem 
ku anîna wan 18 Kurdan bo ber 
sînga dadwer pêkneyê. Her- 
çende dadwer amadeyîya xwe 
nîşandabû ku bêyî amadebûna 
binçavkiriyan rûniştina dad- 
gehê destpêbike, lê parêzerên 
Kurdan ev daxwazî retkirin û 
pêdagîrî li ser wê yekê kirin ku 
divê ew 18 Kurd jî amadeyî rû- 
niştinê bin. Polîsê belçîkî ji de- 
reng mayîna proseya 
dadgehkirinê nîgeran e, ji ber 
ku îhtîmala wê yekê heye ku 
hinek ji wan kesên girtî li gor 
yasayê bên azadkirin. Ev jî ji 
ber ku demeke dirêj di zîndanê 
de hîştine bêyî ku bên dadgehî 
kirin. Daxwazkarê Giştî yê Bel- 
çîkayê daxwaza cezayê zîndan- 
kirina navbera 3 mehan heta 8 
salan kiriye bo wan Kurdên 
binçavkirî. 


5. Festîvala 
Fîlmên 
Kurdî li 
Frankfurtê 
li dar ket 


“Armanc 
pêşkêşkirina 
şaristanî, çand û 
hûnera kurdî ye 

















Hejmar 119 I Rûdaw 


Kurdên Ewropayê 

Mamoste Ulumaskan li Senden a nêzîka Munsterê bi şagirtên xwe re 


Li Almanyayê 
mafê perwerdeya 
kurdî heye, 
lê sûdwergirtin 
lawaz a 

Vê gavê li dibistanên çar eyaletên 
Almanyayê mafê perwerdeya bi zi- 
manê kurdî heye 


© Mamoste Ozmen: 
Perwerde tenê bi kur- 
mancî heye, bi zazakî 
û soranî tune ye 

© Mamoste Ulumas- 
kan: Li Bielefeld û 
Gronau li mamoste- 
yên kurd digerin. 

© Mamoste Aydin: 
Hejmara zarokên kurd 
kêm bû, beşa kurdî 
hat rawestandin. 


Azad Dîcle 

i Almanyayê ji 
Cotmehê pê ve li 
bajarê Munsterê 
jîbozarokanper- 
werda kurdî tê 
dayîn. Li gor da- 
xuyaniyên Yekîtiya Mamosteyên 
Kurd (YMK) niha li çar eyaletên 
Almanyayê bo zarokan perwerda 
kurdî tê dayîn û hejmara hemû 
zarokan jî nêzikê 1200 kes in. Lê 
li hinek herêman j i ber ku malbat 
zarokên xwe naşînin perwerda 
kurdî, ders tên girtin û di şûna 
wan de zarok diçin beşa tirkî. 

Di lOê Cotmehê de li nêzîkî ba- 
jarê Almanya Munsterê li baja- 
rokê Sendenê li dibistana 
seretayî de 16 zarokên kurd dest 
bi perwerda kurdî kirin. Mamos- 
teyê zarokan Abdulkadir Ulumas- 
kan ji Rûdawê re ragehand ku 
perwerde encama xebata du mal- 
batan e û got, "Bi giştî 16 zarok 
hene ku malbatên wan dixwazin 
perdwerda bi kurdî bibînin. 
Hemû zarok jî yên du malbatên ji 
devera Mêrdînê ne û me roja sê- 
şemê di dersa yekemîn de hevdu 
naskir." Ulumaskan da zanîn ku 
wî li gor temenê wan, zarok li ser 
du grûpan dabeş kiriye û got ku 



wê hefteyê 9 saetan dersa kurdî 
bide zarokan. 


"Li Bielefeld û Munsterê li ma- 
mosteyan digerin" 

Mamoste Abdulkadir Ulumas- 
kan li bakurê Kurdistanê jî ma- 
mostetî kiriye, endamê Yekîtiya 
Mamosteyên Kurd e û li Alman- 
yayê 7 sal in ku li dibistanên cor- 
becor perwerdeya bi kurdî dide. 
Li gor agahiyên ku Ulumaskan 
dane Rûdawê, li bajarên Bielefeld 
û Gronau ya ser bi Munsterê jî bo 
perwerda kurdî hewldanên mal- 
batan heye û li van deran malbat 
û rêveberiya dibistanan li ma- 
mosteyan digerin, lê Ulumaskan 
got, "Mixabin kesên ku xwediyê 
krîterên mamosteyan in, zêde 
tune ne. Divê ew kes baş bi al- 
manî zanibe û dîploma wî hebe." 
Di dawiya axaftina xwe de Ulu- 
maskan bir bîr xist ku li bajarê 
Wesel û Dinslakenê jî ji bo me- 
hane 28 saetên pêdivî bi mamos- 
teyekî heye. 

"Li çar eyaletan perdwerdeya 
kurdî heye" 

Endamê Rêveberiya Yekîtiya 
Mamosteyên Kurd, Fevzî Ozmen 
jî derbarê destpêkirina perwer- 
deya kurdî li Almanyayê got, "Ji 
bo gelên bê dewlet, wek Kurd û 
Romanan, di zagonên welatên 
Ewropayê de, nemaze di zagonên 
Almanyayê de mafê perwerdeya 
bi zimanî zikmakî bo zarokan 
heye. Hewldanên Kurdên li Al- 
manyayê di salên 90î de dest pê 
kirin. Niha li çar eyaletan, ango li 
eyaleta Nordrhein-Westfalen, 
Niedersachsen, Bremen û Ham- 
burgê li çendîn dibistanên sere- 
tayî perwerdeya kurdi tê dayîn. 
Lê hêjmar gelek kêm e û helwesta 
malbatan jî ne baş e." Ozmen 
destnîşan kir ku li hinek deveran 
ji ber ku malbatan zarok neşan- 
dine, perwerdeya kurdî rawesti- 
yaye û ew maf ji dest çûye. 


"Ne bi dilê min be jî, lê ez neçar mam ku per- 
werdeya bi tirkî dom bikim. Ji ber carnan ez 
diçûm min didît ku sinif vala ye" 


Ozmen da zanîn ku hewldanên 
malbatên kurd ji bo perwerdeya 
kurdî tenê ji bo zaravayê kur- 
mancî tên dayîn û got, "Ne ji bo 
zazakî û ne jîji bo soranî hewldan 
tune û di van zaravayan de li ti di- 
bistanekî perwerde nayê dayîn." 


Niha perwerdeya tirkî dide 

Mamoste Mahmut li Îzmîrê 
dest bi mamostetî kiriye û piştî 
ku hatiye Almanyayê jî ev 7 sal in 
bi kurdî û tirkî di çendîn dibista- 
nan de dersan dide. Mamoste 
Mahmut ji sala 1998ê pê ve li ba- 
jarên wek Dortmund, Bochum û 
Weselê perwerdeya kurdî daye û 
di vê navberê de li hinek deveran 
jî perwerdeya bi tirkî daye. Aydin 
da zanîn ku ev çend sal in li Dort- 
mund û Bochumê di dibistanan 


de perwerdeya bi kurdî nemaye û 
wiha axivî: "Mixabin di vir de 
hemû bar dikeve ser pişta malba- 
tan. Lê dema ku malbat zarokên 
xwe neşînin, perwerde jî radi- 
weste." Mamoste Mahmut daxu- 
yand ku ji bo li dibistanekî beşa 
kurdî bê vekirin, pêdivî bi kêmahî 
16 zarokan heye û got, "Dema ku 
ev hejmar kêm bibe rayedarên di- 
bistanê demekê çavê xwe digirin, 
lê dema ku kêmbûnê dom kir û 
sinif vala bibin, perwerde radi- 
weste." Mamoste Aydin di hel- 
westa malbatên kurd de 
sarbûnekê dibîne û dibêje, "Ne bi 
dilê min be jî, lê ez neçar mam ku 
perwerdeya bi tirkî dom bikim. Ji 
ber carnan ez diçûm min didît ku 
sinif vala ye, demekê min zarokên 
xwe jî dibir ku hejmar zêde bibe, 
lê li Dortmundê ji sala 2005ê pê 
ve mafê perwerdeya kurdî nema." 


Şertênji bowergirtina 
mamosteyênzimanêkurdî 

D ibistanên almanî bi kurtasî 
bi van şertên jêr kesekî 
weke hîndekarê zimanê kurdî 
qebûl dikin û werdigrin: 

1) Divê kesê serlêdêr beşa pe- 
dagojî/mamostetî li Almanyayê 
xilas kiribe û herwiha xwedî 
dîplomayek zimanê kurdî be 
(Kompetenzstufe C 1 fur Kur- 
disch). 

2) Kesê ku li derveyî Alman- 
yayê pedagojî/mamostetî xilas 
kiribe û xwedî dîplomaya zi- 
manê kurdî be, dikare serî li di- 
bistanan bide. Lê kesê ku li 
derveyî Almanyayê xwendibe, 
divê tevlî ezmûneke zimanê 
kurdî bibe. 

3) Kesên ku ji derveyî Alman- 
yayê bixwazin weke mamosteyên 
zimanê kurdî bên wergirtin, divê 
xwedî xwendina pedagojî/mamos- 
tetî bin, herwiha xwedî dîplomaya 
zimanê kurdî û herwiha xwedî dîp- 
lomaya zimanê almanî, bo mînak 
dîplomaya zimanê almanîya ens- 
tîtuyên Goethe. 


Parêzer Uzun 

Em li seranserê Almanyayê di xizmeta we de ne 


Buroya Parêzeriyê 


Parêzer Oktay Uzun 


Besên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî (Arzthaftungsrecht) 


Navnîşan: 

Sonnemannstr. 3 
60314 Frankfurt am Main 

Tel.: 069 - 49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 

Spor 


Diyarbakirspor a Nû bû lîder 


Amed (Rûdaw)- Li Amedê bi navê 
Diyarbakirsporê du tîmên futbolê 
hene: Diyarbakirspor û Yeni Di- 
yarbakirspor, ango Diyarbakirs- 
por a Nû. 

Diyarbakirspor a Nû di lîga 
amatoran de cih digire û hewl 
dide ku di dawiya vê sezonê de 


derbasî lîga 3.mîn bibe. Serokê Klûbê 
Bedirhan Akyol ragihand ku her diçe 
xelk wan nas dike û piştgirî dide wan û 
got, "Di maça me ya ligel Mûş Murats- 
porê de me piştgiriya alîgirîn xwe dît." 

Maça dawiya hefta borî di navbera Di- 
yarbakirspor a Nû û Mûş Muratsporê de 
li Amedê hat leyîstin û Diyarbakirspor a 


Nû 3-1 bi ser ket û lîdertiya xwe xurt kir. 
Diyarbakirspor a Nû her sê maçên din jî 
standibû û tevî maça dawiyê pûanên 
xwe kirin 12. 

Serokê Klûbê Bedirhan Akyol di da- 
wiya maçê de ragihand ku ew hewl 
didin bi piştgiriya alîgirên xwe tevlî lîga 
3’mîn bibin. 








E 


L 




Li Swêdê sezon bi dawî bû, 
Dalkurd li cihê xwe ma 




‘Armanca me ya daw'i Lîga 




Alsvenskan û UEFA ye" 


© Dalkurd bi kêma- 
niya 1 pûan mafê 
Play-Offê winda kir. 


© Kizil: Me gelek 
maçan di deqeyên 
dawî de winda kir. 


© Gelê me piştgiriya 
me bike, em ê bigîhin 
armanca xwe ya 
mezin. 


ivieşa me 

wê bidome û em ê ji bo sezona nû 
çendîn guhertinan çêkin. Ji jêrxa- 
neya Dalkurdê em ê 4-5 xortan 
tevlî tîmê bikin, û em ê hinek 
leystikvanên biyanî ku zêde ber- 
pirsyarî nîşan nedan, ji nava xwe 
derxînin." 


"Me di deqeyên dawî de maç 
winda kirin" 


Ramazan Kizil got eger wan 
çend maçên dawî yên ligel 
tîmên qels bidestxistbana, wê 
sedî sed bibûna şampiyon û got 
ku di gelek maçan de Dalkurdê 
serkeftî destpê kiriye lê di deqe- 
yên dawî de sist bûne û gol xwa- 
rine. Kizil got, "Eger me di maça 
ligel Frej de di 15 saniyeyên 
dawî de gol nexwara û Syri- 
anska ya ku em têk 4-2 birin, 
ligel dijberekî me winda nekira 
wê encam ne weke îro bûya. Li 
gel Akropolisê jî heta deqeya 
60’min em 3-0 li pêş bûn, lê 
leystikvanên me xwe sist kirin û 
maç 3-3 bi dawî bû û me pûan 
winda kirin." 

Kizil bi bîr xist ku hê saheya 
wan tuneye û tenê ji bo kirêya 
saheyê salê 50 hezar euro pere 
didin. Wek ku Kizil got butçeya 
Dalkurdê salane 300 hezar euro 
ye, lê ya tîmeke weke Umea sa- 
lane 1 rnilyon û 800 hezar euro 
ye. Kizil got ew amadekariyên 
xwe ji bo serkeftineke demdirêj 
dikin û bang li sazî û karsazên 
kurd kir ku xwedî lki wan derk- 
evin. Kizil wiha axivî: "Vê sezonê 
jî ern derbasî lîga jor nebûn, lê 
em armanca xwe diparêzin, ar- 
manca me cîhgirtina di Lîga Als- 
venskan de û wek yekem tîma 
kurd beşdariya Lîga UEFA ye." 


bigîhin armanca xwe ya herî 
mezin wê hewl bidin her tişt 
bikin. Armanca Kizil û ya Dal- 
kurdê jî ev e: Cîhgirtin di lîga Als- 
venskan de û beşdariya Lîga 
UEFAyê. 

Tîma kurdên li Swêdê Dal- 
kurdê sezona 2011ê bi 49 pûa- 
nan sezonê qedand û derfeta 
derbasbûna lîga jor, ya Superret- 
tenê winda kir. Umea ligel 51 
pûan bû şampiyonê lîga Norra yê 
vê sezonê. Tîma duyem Vasby 
ligel 50 pûanan wê Play-Offê bi- 
leyîze; Siriusa ku 50 pûanên wê 
hene û Dalkurda xwedî 49 pûa- 
nan wê di lîgê de berdewam 
bikin. 

Serokê Klûba Dalkurdê Rama- 
zan Kizil ragihand ew ji encamê 
xengîn in û got, "Lê em klûbeke 
nû ne, derfetên me gelek kêm in 
û derfetên tîmên din gelek zêde 


H efta borî li Swêdê 
sezona lîgên futbolê 
bi dawî bû û tîmên 
ku lîg guhertin, 
tîmên ku daketin û 
tîmên ku di cihê xwe de man 
hemû diyar bûn. Tîma kurdan ya 
ku di Lîga Bakur (Norra) de dile- 
yîst Dalkurd, ji ber kêmaniya pûa- 
nek nekarî derbasî lîga jor 
Superetten bibe û hêviya Dal- 


Hêviya Dalkurdê ya beşdariya lîga Superetten ma heta sezoneke din... 


kurdê ma bo sezona dahatû. Se- 
rokê Klûba Dalkurdê Ramazan 


Kizil bi dengekî xemgînî ragihand 
ku meşa wan didome û heta ew 

Hejmar 119 


Rûdaw 



N avê fîlm "Çerx" e. Mijara wî ya se- 
reke, tolhilanîna jineke kurd e ku 
nagihîje mirazê xwe û tê kuştin. 
Piştî tê kuştin, bi giyanî li jiyanê vedigere 
û tola xwe ji bav û bira û hezkirinê xwe 
distîne. Zimanê fîlm bi kurdî û almanî ye 
û Chepo Gewez hem derhêner e, hem se- 
naryo nivîsandiye û hem jî di fîlm de di- 
leyîze. Gewez fîlmê xwe weke yekem 
fîlmê kurdî yê erotîk, lê weke fîlmekî tirs- 
xofê binav dike û bi ser de jî dibêje, "Di 
fîlm de hinek sahneyên erotîk jî hene." Di 
fîlmê Çerx de du karakterên sereke yên 


jin hene, lê leystikvan ne Kurd in. 

Film havîna îsal, li bajarê Freiburg a Al- 
manyayê hatiye kişandin û wek ku der- 
hêner ragehand fîlm di meha Mijdarê de 
wê di çerçoveya Festîvala Fîlmên Kurdî 
ya Berlînê de were ravîdan. 

Nivîskarê kurd Mîr Qasimlo, Rindo Sur, 
Lena Nowak û Maria Ro di fîlm de dile- 
yîzin; yek ji leystikvanan, nivîskar Mîr 
Qasimlo dibêje, "Rolekî min a ku hemû 
sahneyên filmê dagir bike, tune ye. Dilê 
min tune bû ez bileyîstama lê ji ber dos- 
taniyeke dirêj ya min û derhêner hebû, 


min daxwaza wî neşikand û ez di du 
sahneyan de leyîstim." 

Li gor dîtina Mîr Qasimlo ev fîlm ji aliyê bê- 
tirsî, bezandina sînorên civakî yên tên 
zanîn û ji aliyê wênekirina hezkirin û kîna 
di mirov de heye û bêguman bicihdana sah- 
neyên seksê, ji filmên din cudatir e û xwe- 
diyê nasnameyeke taybet e. Qasimlo 
derbarê nasnameya fîlm de berovajî derhê 
ner difikire: "Erê mirov dikare 
yekem fîlmê kurd yê erotîk 
wek tirs û xof û destnîşankirina kuştina 
jinan ya ji ber namûsê." 


; uei uvaji ueme- 
are bêje ku ew 
: e, ligel hêlên din 
irina kustina 



Derhênerê fîlm dibêje me karê temaşevanan zehmet kiriye 

Çerx fîlmekî horror e yan erotîk e? 



lekî min alîkariyeke biçûk dane 
me. Tenê ew herdu prodokturên 
me ne. 

Di fîlm de du karakterên jin 
hene, lê ne jinên kurd in. Gelo we 
jinên kurd ji bo fîlmê xwe nedît 
an hûn li wan negeriyan? 

Min pir dixwest ku ez di vê pro- 
jeyê de jin û keçên kurd bibînim. 
Lê mixabin me nekarî. Yên ku 
min daxwaz ji wan kir, nekarîbûn 
bi serê xwe biryarê bidin, min jî 
nexwest ku malbatên wan ji wan 
re pirsgirêkan derxînin, lewma 
min zêde israr nekir. Di dawî de 


me du jinên ne kurd dîtin. 

Niha fîlm di kîjan astê de ye? Em 
ê kengê karibin temaşe bikin? 

Fîlm bi giştî qediya, û wê di de- 
meke nêzîk de li Berlînê wê tevlî 
Ferstîvala Fîlmên Kurdî bibe. Ez 
nizanim ka wê temaşevan fîlmê 
min çawa bibînin û binirxînin. Me 
karê temaşevanan jî zehmet ki- 
riye, ji ber ku em çendîn dîmenên 
bi cesaret nîşanê wan didin û 
wan rastî surprîzekê tînin. Ez ji 
niha de bi heyecan im. 

Hevpeyvîn: Mehmet Sebatli 


e derbarê mijar, 
kişandin û daha- 
tûya fîlmê bi 
navê Çerx de, bi 
derhênerê fîlm 
Chepo Gewez re hevpeyvînek 
çêkir. 

We çawa dest bi nivîsandin û ki- 
şandine fîlmek wiha kir? 

Ez ji sînemayê pir hez dikim, ez 
wekî din ji wênekişandinê û ve- 
gotina çîrokan hez dikim. Lewma 
min pir çîrok û pexşan bi almanî, 
herwiha bi kurdî nivîsandin. 
Rojek min ji xwe re got ka ez çima 
ji hemû cîrokên ku min nivîsan- 
dine, fîlmekî kurt an metrajdirêj 
Wiha min dest bi vê projeyê kir. 

Ango tiştek bi we re hebû ku we 
dixwest bi zimanê sînemayê ve- 

bêjin... 

Belê; biryara li ser vegotina bi 
amarên sînemayê, ango vegotina 
bi dîmenan li cihekî din ji bo min 
bû wek gerîna zimanê zikmakî. 
Min hertim digot ku tişteke min 
heye divê ez vebêjim, lê min niza- 
nîbû ka ez van tiştan çawa vebê- 
jim. Ev yek gelek ciwanên kurd ji 
xwe dipirsin, gelek ji wan xwe- 
diyê heman pirsgirêkê ne. Bi he- 
mûyan re çîrok û serpêhatiyên 
balkês hene, di jiyana hemûyan 
de trajedî û windakirin hene, 
gelek ji wan xemgîn in, lê nizanin 
ka van serpêhatiyan çawa pêşkêş 
bikin. 

We çawa vê hêzê bi xwe re dît ku 


hûn dest bi projeya fîlm bikin? 

Bi xêr û hilbijartina ziman re 
min ev hêz di xwe de dît. Dema 
ku mirov ligel serpêhatiyekê, zi- 
manekî rasteqîn hilbijêre ev kar 
digîhe endama xwe; lê ji ber ku 
gelek kes ji bo berhema xwe ya 
hunerî ew zimanê rasteqîn nabî- 
nin, nikarin gav bavêjin, di nava 
fikir, raman û xeyalan de dimînin 
û paş ve diçin. Divê serpêhati tê- 
keve nava peyvan, ji wir jî derbasî 
wêneyan û dimenan bibe. Ev e 
yekem rêçika rast ya ku pêdiviya 
me pê heye. 

Em werin ser mijara nasnameya 
fîlm. Çerx çi ye û behsa çi dike? 

Beriya her tiştî dixwazim bêjim 
ku ez pir ji fîlmên horror ango fîl- 
mên bi tirs hezdikim; min hertim 
xeyal kiriye ku rojekê ez fîlmekî 
wiha bikişînim. Yekemîn gava 
min ew bû ku min çîrokek ji bo 
fîlm dît. Min di nava gelek mija- 
ran de lêkolîn kir, ez li mijarek 
hem aktuel û hem jî potansiyel 
digeriyam. Min mijarê dît: Tûn- 
diya li dijî jinan û xwekuştin an jî 
kuştina jinan. 

Baş e, mijara ku e ji bo fîlm hilbi- 
jart, ji bûyerên rastîn tê, an fîk- 
tion e? 

Wisa xuya dike ku ku mijar 
hemû rastîn e. Jiber ku tûndiya li 
dijîjinan niha fenomeneke rojane 
ye. Paşê min mijara fîlm, ango çî- 
roka fîlm bi mantiqeke trajîk xe- 
miland, lê zêde kirin, û di dawiyê 
de wisa tiştek jê derket ku ne 






* 


C hepo Gewezji Var- 
toya ser bi Mûşê 
ye, li Zanîngeha înonu, 
li Meletiyê beşa psîko- 
lojiyê û li Almanya jî 
beşa felsefê xwendiye. 
Gewez heta niha 3 
kurtefîlman kişandine 
û Çerx fîlmê wî yê 
yekem metrajdirêj e. 


Rindo Sur û Maria Ro rolên 
sereke dieyîzin. 


diyer e gelo ka çîrok rastîn e an 
fiktion e. Ango min ev herdu tis- 
tan bi zanatî tevlî hev kirin. 

Ji bilî nivîsandina çîrokê we çi 
kir? 

Min senaryo nivîsand, derhê- 
neriya fîlm kir û ez tê de leyîstim 

jî- 

Weke em jê agahdar bûne, Çerx 
yekem fîlmê erotîk yê bi kurdî 
ye, lê hûn behsa horrorê dikin... 

Naxêr, Çerx ne yekem fîlmê 
kurdî yê erotîk e, fîlmekî horror e 
lê te de hinek sahneyên erotîk 
hene. Mirov dikare bêje ku yekem 
fîlmê kurdî ye ku tê de wiha sah- 
neyên erotik hene. 

Ti kes an jî ti saziyek pistgirî 
dane we di aliyê aborî de? Ango 
sponsor û produktorê fîlm kî ne? 

Ligel ku em di nava karsazên 
kurd de pir li sponsor û alîkariyê 
geriyan, lê mixabin ti kesî alîkarî 
neda me. Tişta ku me dît bêbawe- 
riyeke mezin hebû ji bo me û ji bo 
. huaerê. .Tenê. birayê. min.û.heva-. 

Serokê Dîwana Serokatiya Herêma Kurdistanê, Dr. Fuad Hisên: 

Piştgiriya Kurdên li Sûriyê 
em weke erkê xwe dibînîn 

> Hikûmeta Herêma Kurdistanê di nav hewldanên çareserkirina pirsgirêka PKK-Tirkiyeyê de ye 



Serokê Dîwana Serokatiya Herêma Kurdistanê, Dr. Fûad Hisên 



D r. Fuad 
Hisên, weke 
Serokê Dî- 
wana Sero- 
k a t i y a 
Herêma Kur- 
distanê, ro- 
jane ligel pirsgirêk û pirsên siyasî, 
îdarî û dîplomasiyên têkilî Kurdis- 
tanê dijî. Rûdawê derbarê gelek 
pirsên ku Kurdan ji nêz ve eleqe- 
dar dikin, li nerînên Dr. Fuad 
Hisên pirsî. 

Hûn hatibûn destnîşankirin ku 
amadekariyên Kongreya Netewî 
bikin, weke Serokê Lîjneya Ama- 
dekariyê. Gelo ti amadekarî ha- 
tine kirin? 

Ev kongre ji ber şer û topbara- 
nên ku vê dawiyê çêbûne hat paş- 
dexistin. Kongre ji bo wê yekê ye 
ku peyama aşîtiyê bide hundir û 
derveyî Kurdistanê, lê dema şer 
dest pê kir pêwîst bû kongre bê 
paşdexistin. Rast e, hin amade- 
karî hatibûn kirin, me fikra da- 
nîna komîteyekê kiribû bo 
rêvebirinê û heta behsa dema wê 
jî hatibû kirin. 

Hemû alî wê beşdarî wê kon- 
greyê bibin? 

Evjîyekji pirsyaran bû. Meko- 
meke pirs pêşkêş kirin, a yeke- 


mîn kî beşdar bibe û çawa beşdar 
bibe. Eger ji hemû beşên Kurdis- 
tanê bin, li ser bingeha partîtiyê 
be, çawa û ev hemû partî wê 
çawa beşdar bin? Yan eger li ser 
bingeha kesayetiyan be, kî beşdar 
dibin? Derbarê van hemû tiştan 
lêkolîn û axaftin hatine kirin. 


Kurd û Sûriye 

Hemû dinya konkujiyên ku li Sû- 
riyê pêk tên protesto dikin, lê 
Herêma Kurdistanê bê deng e, 
çima? 

Me weke hevwelatî û weke He- 
rêma Kurdistanê, û weke serkir- 
dayetiya siyasî jî, piştevaniya 
mafên gelê kurd kiriye li her ci- 
hekî û bi taybet di vê demê de li 
Sûriyê. Ez dixwazim wê yekê jî 
eşkere bikin ku Herêma Kurdis- 
tanê roleke sereke lîstiye di warê 
lihevguhertina bîrûbawerî, rûniş- 
tin û gotûbêjên ligel serkirdeyên 
siyasî yên Kurdên Sûriyê. Em ne 


dûrî van bûyeran in û gav bi gav 
dûvçûna wan dikin. 

Lê heta niha jî partiyên kurdî li 
Sûriyê ji hev dûrin. 

Nexêr, ne wisa ye. Bûyer îsbat 
dikin û di van nêzîkan de jî wê 
diyar bibe. Rast e, li Sûriyê parti- 
yên kurdî gelek in, lê sîwaneke 
wan jî heye û bêtirî 10 partiyan di 
bin wê de civiyane û ewê di van 
nêzîkan de kongreya xwe saz 
bikin. 

Li Hewlêrê? 

Li kû derê be ne girîng e, lê di 
van nêzîkan de wê kongre bê saz- 
kirin. 

Bi goşara Herêma Kurdistanê? 

Em goşarê naxin, em di warê li- 
hevguhertina bîrûbaweriyan de 
bi wan re ne. Em weke Kurd erkê 
xwe dibînin ku bi wan re bin û 
piştevaniya wan bikin. Me heta 
behsa wê yekê jî kiriye ku ew şa- 
şiyên me pêkanîne ew di siberojê 
de dubare nebin. Ew jî bi ciddî 
rewşa xwe lêkolîn dikin û strate- 
jîka xwe diyar kirine. Ew mesele- 
yên taktîkî yên rojane lêkolîn 
dikin. Bi qasî ku ez haydar im, 
hemû alî jî ji helwest û tevgera 
Kurdan razî ne, mebesta min li 
ser asta herêmî û navnetewî. Hel- 


bet giraniya Kurdan li Sûriyê xuya 
bû û rola Kurdan jî li Sûriyê li ber 
çavan tê girtin, lê dîsan jî yekrê- 
ziya Kurdan li Sûriyê gelekî girîng 
e û çiqas xurttir be, wê destketi- 
yên baştir bi dest bixin. 


Rûdaw: Derbarê wan guftûgoyên 
derbarê şandina leşkerên îraqê 
bo ser sînorên Herêma Kurdis- 
tanê û îran û Tirkiyeyê hûn çi di- 
bejin? 

Ev babet di civîna Stenbolê de 
hat behskirin ku civîneke berde- 
wam a navbera îraq û Tirkiyeyê 
de ye û derbarê mijarên stratejîk 
de bi serperiştiya Wezîrê Derve 
yê îraqê hat sazkirin. Wezîrê 
Derve û Serokwezîr jî di vê çarço- 
veyê de behsa wê yekê kirin ku 
pêwîste sînor di destê dewleta 
îraqê de be. Bi baweriya min ev 
bêtirî ku li dijî Herêma Kurdis- 


Desthilatdarên Sûriyê Serokê 
Herêma Kurdistanê weke Se- 
rokê Herêma Kurdistanê nasne- 
kiribûn û her vexwendina ku 
wan şandibe jî weke Serokê 
PDKê jê re şandine. Lê vê dawiyê 
wan ew weke Serokê Herêma 
Kurdistanê vexwendibû. Gelo 
bersiva wî çi bû? 

Rast e, vexwendin hatibû, lê wî 
serdana wan nekir. Niha ne rewşa 
Sûriyê û ne ya navçeyê ji bo ser- 
danê bikêrhatî ye. 

Berê jî, dema Wezîrê Derve yê 


tanê be, peyameke ji bo îran û 
Tirkiyeyê. 

Parlementerê kurd li Bexdayê, 
Mehmûd Osman dibêje îraniyan 
li Bexdayê pêdagirî li ser wê 
yekê kirine ku hêza ji bo paras- 
tina sînoran re bê şandin divê 
leşkerê îraqê be. Ev rast e? 

Ez nizanim Dr. Mehmûd Osman 
li kû ew behs kiriye, lê ez dizanim 
dema ku şanda me çû Tehranê, 
îraniyan bi şêweyekî eşkere gotin 
ku ew razî ne hêzên girêdayî He- 
rêma Kurdistanê biçin wan cihên 
PJAK û PKKê. Jixwe ev sînor sîno- 


Sûriyê serdana Bexdayê kir, wî 
xwestibû ku hevdîtinê ligel Se- 
rokê Herêma Kurdistanê bike, lê 
daxwaza wî nehat qebûl kirin. 

Haya min ji vê tune, lê ez diza- 
nim ku ew weke Serokê Herêma 
Kurdistanê ji aliyê Serokê Sûriyê 
hatibû vexwendin. 

Tirkiye û Herêma Kurdistanê û 
pirsgirêka kurd 

Kengî? 

Berî çend mehan, wê demê 
destpêka bûyerên Sûriyê bû, lê 


rên Herêma Kurdistanê ne û her 
divê em beşek bin ji parastina 
wan. Lê li gor destûrê ev sînor 
beşekin ji sînorên navnetewî yên 
îraqê jî. 

Tirkiye jî qebûl dike ku hêzên 
Pêşmerge li ser sînoran bin? 

Ez bawerim Tirkiye jî qebûl 
dike. Ji Bexdayê ti hêz nayên, ev 
behs tên kirin, lê waqîi tiştekî din 
e. Eger hêzek biçe ser sînoran, wê 
hêza hundirê Herêma Kurdistanê 
be. Ez ji aliyê praktîkî behs dikim, 
lê ji aliyê destûrî mesela sînoran 
mafê hikûmeta federale. 


me got niha rewş ne kêrhatî ye. 

Ev demeke rewşa Tirkiyeyê 
berbi aloziyên bêtir diçe. Wê çi 
bandora vê li ser têkiliyên nav- 
bera Tirkiyeyê û Herêma Kurdis- 
tanê hebe? 

Em dikarin rewşa Tirkiyeyê ji 
du aliyan bibînin. Hûn vî alî dibî- 
nin, lê aliyê din ewe ku nûnerên 
kurd li parlemenê gotûbêjan 
dikin, rûdinin û civînên nehênî û 
eşkere hebûn û hene. Derbarê tê- 
kiliyên me, ez bawerim niha bo- 
çûneke stratejîk çêbûye, hem li 
vir û hem li Tirkiyeyê jî. Ev ne 
tenê ji bo Tirkiyeyê ye, lê bo me jî 
girîng e ku têkiliyên me yên ji vî 
rengî ligel cîranan hebin, bi tay- 
betî ligel îran û Tirkiyeyê. Der- 
barê Tirkiyeyê jî, mesele ne 
girêdayî pirsgirêkeke ewlehiyê li 
ser sînoran e, lê boçûneke bo si- 
berojê û berjewendiyên aborî, 
kulturî û dîrokî. Loma tevlî hemû 
tiştan jî, têkiliyên me û Tirkiyeyê 
her berbi pêşve diçin. 

1 Herêma Kurdistanê dikarî pirs- 
g girêkê ligel îranê çareser bike û 
g PJAKê ji ser sînoran bikşîne. 
% Çima ligel Tirkiyeyê jî derbarê 
PKKê de heman tiştî nake? 

Ligel Tirkiyeyê jî bi heman şê- 
weyê û ji vê bêtir jî hewldan hene. 

Rola Herêma Kurdistanê çi bû di 
wan gotûbêjan ku li cihên cuda 
pêkhatibûn? Gelo herdu alî giha- 
bûn çi astê? 

Rola Herêma Kurdistanê û 
rola Serokê Herêma Kurdistanê 
piştevanîkirina wê proseya si- 
yasî ye. Bi her awayekî be divê 
ev pêvajo raneweste û bidome. 
Eger dernekê li cihekî rawestiya 
jî, divê rasterast li ciyekî din de- 
riyek bê vekirin, jib o ku berde- 
wam be. 

Piştî bûyera Çelê û kuştina 24 
leşkerên tirk di êrîşeke PKKê de, 
hûn bi nûnertiya Serokê Herêma 
Kurdistanê, ligel Nêçîrvan Bar- 
zanî, çûn Tirkiyeyê. Hûn ligel Se- 
rokwezîr û Wezîrê Derve yê 
Tirkiyeyê ji bo aramkirina rewşê 
civiyan. Gelo encamên vê ser- 
dana we çi bûn? 

Rast e, ern piştî wê pirsgirêka 
ser sînor çûn Tirkiyeyê, lê têki- 
liyên navbera Herêma Kurdis- 
tan û Tirkiyeyê ji bûyerekê 
firehtir in. Ern berê xwe didin 
siberoj û stratejiyekê, lê tevlî vê 
yekê jî ev pirsgirêk bi vî şêweyî 
nayên çareserkirin. Li Tirkiyeyê 
niha rê û rêbazek dest pê kiriye 
ku siyasî ye û em jî piştevaniya 
wê rêbaza siyasî dikin. Ev rê û 
rêbaz di hernû civîn û rûnişti- 


& 


Serokê Sûriyê nameyeke vex- 
wendinê bo Serok Barzanî şand 
ku serdana Sûriyê bike, lê ew 
neçû 


Leşkerên traqê bo ser sînorên Herêma Kurdistanê û Tirkiye/tranê tên şandin? 

Wezîrê Derve yê berê yê Brîtanya, David Miliband: 

Eger hûn biçin Hewlêrê 
hûnê civakeke medenî 

/\ -n /\ /K -n /K m 

u geşbuyi bibinin 


Roj Ehmed Brîtanya 


Wi 


'ezîrê Derve yê 
berê yê Brî- 
tanya David 
Miliband roja 
20ê Cotmeha 
2011ê di semînereke xwe de li 
Zanîngeha Leeds Metropolitan li 
bakûrê Îngilîstanê, ku tê de 
Rûdaw jî amade bû, çendîn pir- 
sên siyasî yên navnetewî şîrove 
kirin. Aliyekî semînarê jî derbarê 
Kurdistanê de bû. 

Mijar gelek bûn û di dema yek 
demjimêrê de daxuyanî û ronki- 
rin ji cenga Lîbya û nûçeya kuş- 
tina Qeddafî çûne ser qeyranên 
aborî yên Brîtanya û greva giştî 
ya karkerên wî welatî û hêza sos- 
yal-demokratan li Ewropayê û xe- 
bata karkerên ewropî himber 
"çaksaziyên aborî", hikûmetên 
rastgir ên Ewropayê. Herwiha ji 
ber ku Miliband bi sedema "Bu- 
hara Erebî" serdana navçeyê ki- 
ribû, loma di dawiyê de behs hate 
ser Rojhilata Navîn û şoreşa 
Misrê, herwiha pirsgirêka kurdî li 
îraq û Tirkiyeyê. 

David Miliband di bersîva pirs- 
yarekê de got "xweştirîn tiştê ku 
mirov di nava zanîngehên Brîtan- 
yayê de dibîne û cihê geşbîniyê 
ye, ew e ku mirov dikare di nava 
vê salona dersgotinê de gelek 
tişan gotûbêj bike li ser şertû- 
mercên navnetewî. Fermon, li vir 
pisporekî me yê Kurdistanê jî 
heye." Miliband destê xwe nîşanî 
wî kesê ku pirsyar kirî kir ku 
xwendekarê Zanîngeha Leeds 


> David Miliband bo Rûdawê: 
Hikûmeta Herêma Kurdistanê û 
PKK ji hev cuda ne, Tirkiye jî di 
warê girtina rojnamevanan de 
weke Çînê ye. 


Metropolitan e û xwe weke Kurdê 
Herêma Kurdistana îraqê daye 
nasandin. 

Miliband di bersîva pirsyara wî 
xwendekarê kurd de behsa wê 
yekê kir ku wî berê serdana He- 
rêma Kurdistanê kiriye, loma ji 
amadebûyan re got "hûn eger 
biçin Hewlêrê, ku ez jî li wir bûm, 
hûnê civakeke sivîl a geşbûyî bi- 
bînin. Herwiha eger em hizra 
pirsgirêkên navçeyên yên pênc 
salên berê bikin, em ê bizanin ku 
ev navçe pêşketiye. Wê demê li 
ser Kurdistanê goşarên mezin 
hebûn, lê Tirkiye niha ji gelek ali- 
yan vekirîtir e, herwiha li îraqê 
hikûmeteke kurdî heye ku dix- 
waze pirsgirêkan ligel Tirkiyeyê 
bi rêya danûstanan çareser bike. 
Ev xalên gelekî pozîtîv in." 

Miliband got ku ew hêvîdar e li 
navçeyê "destûra demokratîk" 
cîhê xwe bigre, lê wî bi rêya 
behskirina "destûrekî demokra- 
tîk" jî rexne li rêbaza xebata çek- 
darî ya Kurdan kir û got "her 
nearamiyek berevajî destûra de- 
mokratîk e, loma divê bên han- 
dan ku beşdarî sîstema siyasî 
bibin, lê ji bo çareserkirina pirs- 


girêkan dest nedin çekan." Wî 
herwiha têkiliyên kulturî, per- 
werdeyî û bazirganî jî ligel He- 
rêma Kurdistanê girîng 
nirxandin, lê got "tiştê gelekî gi- 
rîng ewe ku pêkdadan nebin û ez 
hêvîdarim ku xelkê wir (Kurdis- 
tanê) ji şeran bêzar bûbin." 

David Miliband di dirêjahiya 
axaftinên xwe de Tirkiye weke 
"welatekî vekirî himber demok- 
rasiyê" bi nav kir û got wî di ser- 
dana xwe ya vê dawiyê bo 
Tirkiyeyê pêşketin li wî welatî dî-1 
tine û weke mînakeke demokra- 
tiya li Rojhilata Navîn behsa 
Tirkiyeyê dikir. 

"Ez hêvîdarim ku xelk li 
Kurdistanê ji şer bêzarbûbin" 

Di bersîva pirsyareke Rûdawê 
de ku “gelo Tirkiye çiqas dewle- 
teke vekirî û demokratîk e, di de- 
mekê de ku serokên şaredariyên 
bajarên kurdan digire, herwiha 
şeş parlementerên lîsta kurdî ku 
bi hilbijartinê de hatin hilbijartin, 
lê azad nake. Gelo Brîtaniya heta 
kengî wê Kurdan û rêxistinên si- 




- v; î* - 
- 


Wezîrê Derve yê berê yê Brîtanya, David Miliband 


yasî yên kurdan li Tirkiyeye weke 
"terorist" bide naskirin û gelo 
dema wê yekê nehatiye ku Brî- 
tanya bi germî parastina Hikû- 
meta Herêma Kurdistanê bike 
himber êrîşên niha yên Tirkiyeyê 
û hatina hêzên wan bo nava xaka 
Herêma Kurdistanê bi şêweyekî 
ne yasayî, bi taybetî ku niha Brî- 
tanya bêtirîn bazirganên xwe li 
navçeyê hene. Miliband di ber- 
sîvê de got "ez ji Hikûmeta He- 
rêma Kurdistanê re nabêjim 
terorist, lê PKKê karên teroristî 
encam dane û ev tiştekî bêyî gu- 
mane. Ev du alî du tiştên ji hev 
cuda ne. Beşeke wê jî rast e ku 
Tirkiye ne vekirî ye, bo mînak 
Tirkiye di warê azadiya bîrûba- 
weriyan û girtina rojnamevanan 
de weke Çînê ye, lê min li wir (li 
Tirkiyê) dengê xwe bilind kiriye 
derbarê wan pirsgirêkan de û 
min dijî girtina rojnamevanan jî 
axaftin kirine." 


"Li şûna handanê, divê em 
Tirkiye bixin ser rêya Yekîtiya 
Ewropayê" 

Paşî Miliband amaje da wê 
yekê ku ew dixwaze "bi geşbînî 
bifikire, lê ne bi xemgînî" wî 
herwiha pêşveçûna demokra- 
tiyê û xurtkirina civaka sivîl a 
Tirkiyeyê jî bi qebûlkirina Tir- 
kiyeyê di nava rêzên Yekîtiya 
Ewropayê girêda û got "başti- 
rîn çareserî ji bo geşepêdana 
pozîtîv li Tirkiyeyê ew e ku em 
wê bixin ser rêya Yekîtiya Ew- 
ropayê, li şûna ku em wê hanî 
derveyî Yekîtiya Ewropayê 
bidin." 

Miliband ev nêzîkî 10 salane 
li ser lîsteya Partiya Karkeran 
parlementer e û di nav hikû- 
meta brîtanî ya bi serokatiya 
Gordon Brown de ji sala 2007ê 
heta 2010ê Wezîrê Derve yê 
Brîtanyayê bû. 


nan de tê behskirin. Li Tirki- 
yeyê niha komîteyek ji bo ama- 
dekirina destûra nû ava bûye û 
di wê komîtê de nûnerên kurd 
jî endam in. Guhertina destûrê 
Tirkiyeyê pêngaveke girîng e ji 
bo ku ev rêbaz bicih bibe. Ji bo 
çareserkirina pirsgirêka kurd li 


Nêçîrvan Barzanî gotku derbarê 
gelek tiştan de bi hûrbînî axaftin 
hat kirin ji bo alîkariya navbera 
herdu aliyan de. Gelo ev alîkarî 
çi ne? 

Belê rast e, di civînan de behsa 
gelek xalan hat kirin, behsa wê 
yekê hat kirin ku têkiliyên nav- 



Me hinek amadekariyên 
kongreya netewî kiribûn, lê 
dema şer dest pê kir, kongre 
hat paşde xistin 


Tirkiyeyê ti çareyeke din nîne ji 
bilî rêya diyalog û danûstanê. 
Hikûmeta Tirkiyeyê jî niha di vî 
warî de pêş ketiye. Vêca pê- 
wîste em jî pêre tevbigerin û bi 
vî şêweyî berbi pêş ve biçin, 
loma pêwîste kesên çalak û tê- 
kildarên meseleya kurd li Tirki- 
yeyê pêşwaziya vê pêngavan 
Hikûmeta Tirkiyeyê bikin. 


bera Tirkiyeyê û Herêma Kurdis- 
tanê firehtir e ji van pirsgirêkên 
ku li ser sînoran pêk tên û divê ev 
pirsgirêkên ser sînor çareser 
bibin. Ji xwe nabe xaka Herêma 
Kurdistanê li dijî dewletên cîran 
bê bikaranîn, ne destûr vî mafî 
dide me û ne di berjewendiya 
gelê kurd bi giştî de ye û Herêma 
Kurdistanê bi taybetî. Em nabêjin 


valahiyekê bixin navbera gelê 
kurd û gelên li navçeyê, çi Tirk 
bin, an Ereb, an Fars. Şerkirin wê 
derz û valahiyê çedike. Desthilata 
Herêma Kurdistanê berpirsyariya 
xelkê vê herêmê dixe stûyê xwe, 
lê di heman demê de nabe xelkê 
din rewşa Herêma Kurdistanê ji 
bo berjewendiyên xwe yên partîtî 
bi kar bînin. 

Xelkê Kurdistanê êdî şerê Kurd 
û Kurd qebûl nake, Serokê He- 
rêma Kurdistanê jî çendîn caran 
ragihandiye ku ev tişt qet pêk 
nayê. Lê Erdogan daxwaz dike ku 
Pêşmerge jî beşdarî rûbirûbûna 
ligel PKKê bibin. Di vê derbarê 
de çi axaftin hatin kirin û hûn 
ligel berpirsên Tirkiyeyê li ser çi 
li hev hatin? 

Bêguman dema civînek tê saz- 
kirin gelek tişt tên behskirin, lê 
tiştê ku dakokî li ser hat kirin me- 
seleya têkiliyên navbera Herêma 
Kurdistan û Tirkiyeyê bû ku pê- 
wîste bê parastin, ev têkiliyeke 


* Gotubejen nehem u eşkere di 

navbera aliyê kurdî û Tirkiyeyê de 


berdewam in 


stratejîk e. Di heman demê de Se- 
rokê Herêma Kurdistanê û ber- 
pirsên vê herêmê bi eşkere behsa 
wê yekê kirine ku nabe şerê Kurd 
û Kurd çêbibe û xaka Herêma 
Kurdistanê dijî dewletên cîran bê 
bikaranîn. Me got ev pirsgirêk bi 
rêya şer nayê çareserkirin, tevî vê 
yekê jî nabe li nav xaka Herêma 
Kurdistanê partiyek hebe ku li 
gor yasa û raspardên Herêma 
Kurdistanê kar neke. Duyem em 
beşeke îraqê ne û girêdayî des- 
tûra îraqî ne. Ne destûra îraqê rê 
dide me ku em bihêlin kesên li 
ser xaka Herêma Kurdistanê vê 
xakê dijî welatên cîran bi kar 
bînin, ne yasa me, ne berjewen- 
diya xelkê Kurd li Kurdistanê û li 
hemû cihan jî vê yekê dixwaze ku 


kiryarên ji vê corê berdewam bin. 
Ji ber ku di dawiyê de wê zerar bi- 
gihije Kurdan û têkiliyên ligel 
gelên din, herwiha ji bo navda- 
riya Kurdan li cîhana derve jî em 
nikarin van karan qebûl bikin. 
Loma em hêvîdar in ku kesên van 
karan pêktînin bawer bikin ku ev 
ne rêya gihandina Kurdan e bo 
armancekê, lê rêyeke bo pêka- 
nîna pirsgirêkên mezin bo Kur- 
dan û Herêma Kurdistanê. Ji xwe 
ev herêm berpirsyariya hemû ali- 
yane û nabe em vê herêmê ji dest 
bidin, tenê ji ber ku xelkên din bî- 
rûbaweriyên wan ên cuda hene. 

Hevpeyvîn: 

Selam Sadî û 
Hîvîdar Ehmed 


Wêne: Rûdaw 

Ziman 

Huseyin Kartal: 

Daxwaza zimanekî 
yekgirtî ne li cihê xwe ye 



ivîskar û zi- 
manzan Huse- 
yin Kartal 
xwendina pir- 
tûk û berhe- 
mên kurdî ku 
ne bi latînî, lê bi kurdiya kevin ha- 
tine nivîsandin gelek girîng di- 
bîne û bang li nivîskarên başûr 
dike ku berhemên xwe bi latînî jî 
biweşînin. Kartal dibêje ku dinya 
ber bi de-sentraliyê ve diçe û he- 
bûna dilayektan û zaraveyan 
dewlemendî ye û pêde dice: "Ye- 
kîtî û yekkirina her tiştekî pirsgi- 
rêkê çareser nake." 

Piraniya kesên ku di warê zi- 
manê de dikolin û dixebitin bi 
paldereke netewî berve karê 
ziman çûne, çîroka we çawa dest 
pê kiriye? 

Ta radeyekê ez jî ji ber barê ne- 
tewî berev ziman çûm, lê hin 
xalên din hebûn, min ji zimanên 
Rojhilata Navîn hez dikir û min 
dixwest ez farisî jî fêr bibim. Lê di 
kurdî de min xwest ez hinek tiş- 
tên tarî fêm bikim ka çima ew 
wisa ne anku meraqek bû ku ez 
bingeha kurdî fêm bikim û zelal 
bikim. 

Gelo kêşeyên şêwezarê kur- 
mancî çi ne? 

Çi zimanek tune ye bê kêşe be 
û sedî sed xwe zelal kiribe, zima- 
nên ku sed sal e zimanê dewletê 
ne û bi her awayê projeyan tên bi- 
rêve birin û ji aliyê milyonan ve 
tên xwendin û nivîsandin dîsa 
xwedî kêşe ne. Bi taybet ez ê li ser 
kurmancî bêjim ku kêşe hene lê 
kêşeyeke serekî bo kurmancî 
nîne, ew kêşeyên hene kêşeyên 
însanan e, kêşeyên kurmancîaxê- 
van e anku kêşeyên hene yên mi- 
rovan e ne yê ziman in. Kêşeyên 
ziman di çarçoveya xebateke za- 
nistî û akademîk de çareser dibin, 


jiber ku meseleya ziman tercîh 
e, kesek wisa peyvekê yan for- 
mekê tercîh dike û kesekî din bi 
awayekî din bi kar tine, ez wan ji 
kêşeyên ziman bêtir kêşeyên 
kesan dibînim. 

Derbarê kêşeyên alfabeyê de tu 
çi dibêjî? 

Alfabe di her zimanekî de pirs- 
girêk e, ji ber alfabe ti carî ziman 
nade der, dengên ziman hene û 
tîpên ziman hene, dengên ziman 
ti carî nikarin bi herfan îfadeya 
xwe tam bikin. Kurd xwediyê 31 
tîpan in, lê mirov dikare hinek 
tîpan jê bixe jî û çend forman di 
nav alfabeyê bike dîsa çareser 
dibe. Ji aliyê rêzimanî ve jî tevlih- 
eviya ku heyî di serê me de ye ji 
ber ku ew kêşe ji devokan tê û 
dema her nivîskarek dinivîse de- 
voka xwe dide pêş. Ev pirsgirêk 
ne ewqas mezin in, di kurmancî 
de standart heye û kî binivîse 
ewê din jê fêm dike. 

Derbarê alfabeyê de projeyeke 
te hebû, ew çawa bû? 

Ew ne projeya min e, dema ez 
hîn 4-5 salî bûm birêz îsmet Şerîf 
Wanlî ew pêşniyaz kiriye, ma- 
mosteyê min ê gewre Cemal 
Nebez jî ew pêşniyaz kiriye, ew 
pêşniyaz tenê guhertina du her-1 
fan e: Ş bi SH û Ç bi CH bê nivîsîn. 
Di praktîkê de ev bi şêweyekî ro- 
jane bikar tên di Tweeter û Face- 
book û e-mail de, ew niçikên wan 
tîpan bûne bela lê tîpên din ewên 
bi kumik Û, Ê, î li gor min acil nîne 
û çi problema wan nîne. Tîp jî û 
gramer jî ne tiştekî pîroz in û 
ewên çêkirine mîna me însan in, 
divê rê li ber lêkoleran neyê girtin 
û çi bo pêvajoya zimanî pêwîst be 
ew bê kirin. 

Ji bilî sînorên dijminan di nav 
Kurdan de danîne, sînorekî din 
heye ew jî bi kar anîna 2 alfabe- 


yan tu vê çawa dibînî? 

Ji ber meseleya 2 alfabeyan, ez 
gelekxemgîn im ku gelek berhem 
hene û ez nikarim bixwînim ji ber 
ew bi alfabeya kurdî ya kevn in, 
ez nabêjim alfabeya erebî, kurdan 
ew bi kar anîne lewma ez dibêjim 
alfabeya kurdî ya kevin. Ya rast jî 
ez bi xwe dikarim bixwînim lê 
heta ez pertûkekê bixwînim ez ê 
5 pertûkan bi alfabeya latînî bix- 
wînim. Mixabin gelek berhem li 
başûr hene em ji wan bêpar in, 
eger wergera bi alfabeya latînî 
hebûya meyê ew bixwendana 
bila bi soranî be jî lê bi alfabeya 
latînî. Daxwaza me daxwazeke 
însanî ye ku ewqas hejmareke 
mezin ji Kurdên bakur û rojava ji 
gelek berhemên li başûr bêpar 
mane, ji ber em bi wan tîpan ni- 
zanin lewma ez ji nivîskarên 
başûr daxwaz dikim ku berhe- 
mên xwe bi latînî jî çap bikin. 

Tu çareseriya vê kêşeyê çawa di- 
bînî? 

Di konferansa zanistî ya zi- 
manê kurdî li Hewlêrê de, gaveke 
gelek girîng hate avêtin û ew yek 
ji raspardeyên wê bû, ku daxwaz 
dike li Başûrê Kurdistanê li hemû 
cih û dezgehan li bin tîpên kurdî 
yên kevin, heman peyv bi tîpên 
latînî jî bêne nivîsandin. Ev biryar 
hatiye girtin û ez bawer dikim ku 
hikûmet jî piştgiriya wê bike ji 
ber ltu ew meseleyeke siyasî ye û 
ne tenê meseleya ziman e. Di kon- 
feransê de 14 rasparde hatine 
destnîşankirin eger ew bibe ber- 
nameyeke praktîkî ya siyaseta Hi- 
kûmeta Herêma Kurdistanê û bi 
alîkariya hemû kesên din ez 
bawer dikim, evê kêşe hêdî hêdî 
dê ji holê rabe. 

Çi cudahiya vê konferansê û yên 
din yên ziman hebûn? 

Di konferansên berê de jî, gelek 
lêkolîn û semînerên baş hatin 

Pêşniyaza guhertina 
du herfan heye: Ş bi 
SHûÇbi CH bênivî- 
sandin. 


Yek ji daxwaza konfe- 
ransê: Sazkirina fer- 
hengekî yekgirtî di 
nav hemû şêwezaran 
de. 


Alfabedi herzima- 
nekîde pirsgirêke. 



pêşkêşkirin, lê di wan de enca- 
meke hevbeş derneket, di vê kon- 
feransê de encameke hevbeş ku ji 
14 pêşniyazan pêk tên, ew dax- 
waza hemûyan bû. Kêşeyên me ji 
wir tên ku em hevdu nas nakin 
me di vê konferansê hevdu nas 
kir Taybetmendiya vê konferansê 
ew bû ku piştgiriyeke mezin ji 
aliyê hikûmeta herêma Kurdis- 
tanê ve bû û ew di bin serpereş- 
tiya wezareta rewşenbîriyê de li 
dar ket û bi taybet ku Serokê He- 
rêma Kurdistanê birêz Mesûd 
Barzanî bi xwe piştgiriya vê kon- 
feransê kir. Ji bo me ev tiştên nû 
ne cara yekem ku ji aliyê Kurdan 
aliyê resmî û dewletî rola xwe di- 
lîze. 

Di konferansê qet behsa zimanê 
yekgirtî nehate kirin, gelo we 
xwe di ser avêt yan bi qenaet ew 
derbaz kir? 

Kurdistan welatekî firereng e, ji 
aliyê hindikahiyan de û ji aliyê ne- 
teweyan de û ji alî olî û her wiha 
ji aliyê diyalektan ve, lewma em 
nikarin pirsgirêkê bi biryaran ça- 
reser bikin û ne jî bi sentral çare- 
ser bikin, dinya êdî ber bi 
de-sentral ve diçe anku berev he- 
rêman de, eger em siberojê de 
Kurdistaneke bi hêz û xurt û fire- 
reng dixwazin pêwîst e em li pirs- 
girêk firehtir mêze bikin û em 
federal hizir bikin. Yekîtî û yekki- 
rina hertiştekî pirsgirêkê çareser 
nake, bo çi zimanekî yekgirtî di vê 
rewşê de, her kes dibêje zimanê 
min û hemû jî rast in, lewma eger 
em hinekî din nêzî hev bibin wê 
pirsgirêka têgihîştinê nemîne, 
lewma daxwaza zimanekî yek- 
girtî ne li cihê xwe ye divê em rê 
bidin her şêwezarek di nav xwe 
de xwe pêş bixwe û xwe nêzî yê 
din bike, divê em dev ji gotinên 
berî 30-40 salî berdin, ne dinya 
dinyaya berê ye û ne jî Kurdistan 
Kurdistana berê ye. Jixwe pêşxis- 
tina şêwezarên kurdî pêşxistina 
berev zimanekî yekgirtî û yek ji 
daxwazên konferansê ew e, saz- 
kirina ferhengekî yekgirtî di nav 
hemû şêwezaran de. 


Biyografî 


L i Batmanê ji dayîk bûye, 
bavê wîjiAmedêye û 
dayîka wî jî ji Mûşêye. 30 
sal in li Almanya dijî. Xwen- 
dina xweya derbarê Îranîs- 
tîk û Etnolojî de qedandiye. 
Karê wergerandinê û we- 
şanxaneyê dike. Çend xeba- 
■3 tên wîyên derbarê ziman de 
hene. 

Pizîşk çi dibejin? 


ve weke Şehîd Omer têm naski- 
rin." 

Orner qala wan 3 saetên mi- 
rina xwe dike: "Peyamek gi- 
hişte min bêyî ku bizanim kî ye 
û ji ku hatiye, deng ji min re 
got êdî dikarî jinên ku zarok ji 
wan re nabin rizgar bikî.” Bi 
gotina xwe niha ew dikare 
tenê bi temaşekirinê bizane 
zarok ji jinekê re dibin an na. 

Navbirî got: "Peyamnêr şê- 
weyê çareserkirinê jî ji min re 
got, bi rêya xwarina goştê jîjo û 
xwîna wî, jin dikare bibe xwedî 
zarok." Ew dizane ku ev bi hê- 
sanî nayê bawerkirin, lewma 
hejmara mobîl û navnîşana zê- 
deyî 300 ji wan jinan li ba xwe 
arşîv kiriye, ku dibêje alîkariya 
wan kiriye: "Jinên wiha hene 
piştî 8 caran mêrkirine zarok 
jin wan re nebûne, lê piştî ku 
hatine cem min niha xwedî 


zarok in."Kalê Resşl (24], piştî 
5 salên mêrkirinê, bû dê û di- 
bêje: "Doktorek nerna ku ez lê 
negerim û serdana wî nekim, 
lê bêsûd bû. Gava hatim ba 
şehîd Orner ji min re got, wê 
zarok ji te re çêbibin, here jîjo- 
yekî bixwe û xwîna wî vexwe, 
min jî wisa kir û piştî rnehekê 
dûcanî bûm.” 

Şehîd Omer dibêje şiyana 
xwe bo dewlemendbûnê bikar 
nayîne û heya vêga jî bi wan 
pereyan dijî. 

Razaw Hesen yeka din ji wan 
jinan e ku piştî 10 salan ji ze- 
wacê, bi rêya çareseriya Şehîd 
Omer bû dê: "Şehîd Omer ji 
min re got jîjoyekî bigirin û 
gava we serê wî jêkir, xwîna wî 
tenê bi qasî qedeheke çayê 
divê vexwî û dûre jî goştê wî 
bixwe, min jî ev kir û piştî 8 
rnehan zarokê min çêbû.” 


Mêrsîn bûye 
Kurdistana biçûk” 


Ji ber ku piraniya nifûsa Mersînê ji 
Kurdan pêk tê, Kurd xwe li 
li xerîbiyê hîs nakin 

Mêrsîn (Rûdaw) - Yek ji baja- 
rên herî xweş ên Tirkiyeyê Mêr- 
sîn, ji ber nifûsa zêde ya Kurdan 
êdî dişibe bajarekî Kurdistanê. 
Li vî bajarê deryayê, nêzî 600 
hezar Kurd dijîn û şaredariyek jî 
di destê Kurdan de ye. 

Mêrsîna ku li ber qeraxa Der- 
yaya Spî ye û weke bajarê turîs- 
tan tê nasîn, bi hêma, reng û 


nifûsa xwe ya Kurdan bûye Kur- 
distana biçûk. Kurdên li vî bajarî 
êdî Mêrsînê weke "Yavru Va- 
tana" (Kibrisa Kurdan) Kurdan 
bi nav dikin. Mêrsîn ku yek ji 
wan bajarane ku Herêma Ser- 
best (Serbest Bolge) û bênder 
(lîman) lê heye, bi îxracata xwe 
ya aborî jî bajarekî navdar e. Ji 
dikandaran heta hala sebze û fê- 
kiyan, ji karmendan heta xwe- 
diyê otêl û baran êdî piranî di 
destê Kurdan de ye. Li tevahiya 
Mêrsînê hejmara Kurdan nêzî 
600 hezar kesî ye. Navçeya Ak- 
denizê ku navçeyeke navendî ye 
û nifûsa wê ji hemû navçeyên 
din zêdetir e, dîtina Tirkan pir 
zehmet e. Li taxên weke Çay, 
Çilek, Ozgurluk, Yenipazar, Şev- 
ket Sumer, Kazanli, Yeni Hal, Sa- 
nayi, Siteler ên li Akdenizê, 
nifûsa Kurdan ji sedî 90 jortir e. 
Kurd li Tersûsê jî li taxên weke 
Şahin, Polatli, Hal, Mithatpaşa, 
Fahretinpaşa de rûdinên. Li nav- 
çeya Torosê jî nifûsa Kurdan li 
taxên weke Demirtaş, Kurdali, 
Guneykent, Halkent piranî ne. 


Kurdan xwe gihandin quntarên 
Çiyayên Toroso 

Kurdên ku nifûsa wan li na- 
venda bajêr pir zêde bûye û Şare- 
dariya Akdenizê bi dest xistine, 
niha jî berê xwe dane cotyarî û 
bazirganiya bax, bostan û zeviyên 
bi bereket ên li ber çiyayên To- 
rosê. Bajarokê Arpaç ku niha nêzî 
Torosan e û heta 5 sal berê jî kurd 
hema hema lê tune bûn, niha ji 
Kurdan re malovaniyê dike û ni- 
fûsa Kurdan li du taxên wî baja- 
rokî de ji ya Tirkan zêdetir bûne. 
Piraniya Kurdên ku niha li Mêr- 
sînê bi kar û barên sebze, fêkî û 
şînahiyê re eleqedar dibin, hemû 
sebze û fêkiyên xwe ji gundên tir- 
kan digrin û van sebze û fêkiyan 
dişînin Hala Stenbolê û li bazaran 
belav dikin. Hem kesên ku karên 
komîsyonê dikin, hem bazirgan 
niha Kurd in. Kurdan qîma xwe bi 
vê yekê jî neaniye, niha gelek bax, 
bostan û zeviyên li gundên qun- 
tarên Torosê ji xwe re kirê kirine 
û cotkarî, karên çandiniyê dikin. 


ku min kirê kirine de karkerên 
kurd, ereb û tirk didim xebitan- 
din. Lê piraniya karkerên me dîsa 
Kurd in. Ez naneyên ku li vir diçî- 
nim ji Hala Stenbolê re dişînim û 
bi rêya komîsyonvanên kurd 
dixim bazarê." Yek ji karkerên ku 
li ber destê îsmetê Hawêlî dixe- 
bite Hatîce Era ya tirk e. Hatîce 
got ku ew ji hevaltiya Kurdan 
kêfxweş e û ew dixwaze hemû 
mafên Kurdan ên neteweyî bê 
dayîn. Yek ji karkerên naneyê 
Emîne Akin ku ji Rihayê ye, da 
zanîn ku ew ji karê xwe kêfxweş 
e lê dixwaze êdî bi sîgorte bixe- 
bite. Akin eşkere kir ku ew di 
nava malbatê de piranî bi kurdî 
diaxivin, digel ku ew 20 sal in li 
vir in jî hê zimanê xwe ji bîr neki- 
rine. Karker Abdulhadî Çîçekçî jî 
bal kişand ku gundê wan li Çinara 
Amedê bi zora dewletê hatiye va- 
lakirin û ew neçar mane berê 
xwe bidin Mêrsînê. Çîçekçî got ku 
ji ber piraniya nifûsa Mêrsînê ji 
Kurdan pêk tê, ew xwe li xerîbiyê 
hîs nakin û ew vê derê weke Kur- 
distana biçûk dibînin. 


Ji bo anîna zarokan jin 
diçin ba şehîd Omerê zindî 


Abdulhadî Çîçekçî 


Piraniya karkerên ku di 
yan de jî dixebitin dîsa Kurd in. 
Herwiha piraniya depoyên nîsk, 
birinc, nok û berên narinciyeyê jî 
niha di destê Kurdan de ne. Di 
bazar û bazirganiya Mêrsînê de 
êdî serdestî di destê Kurdan de 

ye- 


Herêma Serbest jî ketiye destê 
Kurdan 


Herêma Serbest (Serbest 
Bolge) û lîman ku karên nakliye, 
kirîn û firotina alav û amûran bi 
rêya deryayê dikin jî niha dikeve 
destê Kurdan. Hem şîrketên Ba- 
şûrê Kurdistanê û hem jî Kurdên 
Bakurî di Herêma Serbest û lî- 
manê de şirîkatiya hev yan jî ya 
Tirkan dikin û di vê bazarê de jî 
xwedî gotin in. Yek ji Kurdên ku li 
quntara Torosê ji xwe re zevî kirê 
kirine îsmetê Hawêlî ye. îsmet ji 
Rûdawê re diyar kir ku heta çend 
sal şûnde mimkun e ku Kurd Şa- 
redariya Bajarê Mezin a Mêrsînê 
jî bi dest bixin û wiha got: "Ez li 
vir karê naneyê dikim. Di zeviyên 


Saman Beşaretî 

O rner Mihemed Qadir 

(54) dibêje ku berî bor- 
dûmana firokeyên Sad- 
dam wî birîndar bikin û dûre 
bixin gorê, kesekî nornial bû û 
ne xwediyê ti şiyanekê û ne ji 
rêzê bû: "Pêşmergê PDKê li 
Bane bûm, sala 1984ê firoke- 
yan eni bombebaran kirin û 
parçeyên bombeyan li min û 
hevalekî min ketin û roviyên 
min derketin derve, her ew- 
qasî haya min jê heye min bi 
kemera xwe birîna xwe gi- 
rêda.” 

Wî û hevalên wî dibin nex- 


Wene: 

weşxanê li îranê, qaşo herdu 
mirine: "Weke ji min re behs 
kirin pêşî hevalê min hatbinax- 
kirin û dûre ez, di wê dema ku 
min xistin gorê de, êdî ji hingî 


R êvebera nexweşxaneya 
jidayikbûnê li Silêma- 
niyê Şilêr Fayq Xerîb, der- 
barê talentên Omer dibêje: 
"Em weke zanista pizîşkî 
nikarin ji wê yekê bawer 
bikin ku Omer dike, lê 
hinek ji wan kesên ku 
zarok ji wan re çênabin, 
pirsgirêkên wan ên derûnî 
hene û gava diçin ba kesekî 
wiha, ewqasî dilê wan di- 
keve cî ku êdî zarok ji wan 
re çêdibe. Hinek ji wan 
jinan lewma li ba me sûd ji 
dermanan wernagirin, 
jiber ku bi bawerî nayên ba 
me, her weke çawa bi ba- 
werî berê xwe didin ba şêx, 
mele û oldaran." 


Wêne: Rûdaw 






























14 Nêrîn 


Sererastkirin 


RÛdaW I Hejmar 119 


D i hejmara borî ya Rûdawê 
de (hejmar 118), di rûpela 
7ê de, bi sernavê "ikram ji mi- 
rinê xilas bû" nûçeyek hat be- 
lavkirin. Mixabin di nûçeyê de 
agahiyek şaş hatiye belav kirin û 
em wê yekê wekî li jêrê sererast 
dikin û lêborîna xwe ji xwende- 
vanan û birêz Faxer Sindî dix- 
wazin: 

Di nûçeyê de ji zardevê Serokê 
Komela Kultura Kurdî li Munc- 
henê (K.K.V) birêz Faxer Sindî 
wiha hatiye nivîsîn: "Min bi navê 
komeleyê di roja llê Kanûna 
2008ê de ji serokê Buroya Hikû- 
meta Herêma Kurdistanê li Ber- 
lînê Dilşad Barzanî re bo 
alîkariya peran nameyek şand. 
Birêz Barzanî tenezul nekir ku 
persiva me jî bide." 

Lê birêz Faxer Sindî bi rêya te- 
lefonê ji Rûdawê re piştrast kir 
ku di vir de axaftinên wî şaş ha- 
tine nivîsandin û wî negotiye ku 
"birêz Barzanî tenezul nekir ku 
persiva me jî bide", lê wî gotiye: 
"Piştî ku bersiv ji Nûnerê Hikû- 
meta Herêma Kurdistanê li Ber- 
lînê birêz Dilşad Barzanî nehat, 
min telefonî Dilşad Barzanî kir û 
wî ji min re gotiye ku ji ber tu- 
nebûna demê mixabin wî dem 
nedîtiye ku bersivê bide û her- 
wiha Dilşad Barzanî gotiye ku 
ew weke Nûnerê Hikûmeta He- 
rêma Kurdistanê li Berlînê ni- 
kare di vî warî de alîkariyê bide, 
lê divê di wî warî de serî li We- 
zareta Tendirustiyê ya Hikû- 
meta Herêma Kurdistnanê bê 
dayîn." 

Faxer Sindî herwiha got ku 
malbata îkram beriya ku dax- 
waza alîkariyê ji Komela Kultura 
Kurdî li Munchenê (K.K.V) bike, 
malbatê li Başûrê Kurdistanê 
daxwaza alîkariyê ji çendîn dez- 
geh û saziyan kiriye, lê ew alîka- 
riya pêwist ji wan re nehatiye 
kirin û li ser vê yekê malbatê alî- 
karî ji wan weke Komela Kul- 
tura Kurdî li Munchenê (K.K.V) 
xwestiye û wan jî soza alîkariyê 
daye malbata îkram. 


D i hejmara 117 ya Rûdawê 
de, di rûpela 6ê de, bi ser- 
navê “YEK-KOMê 60 hezar 
îmze kom kirin, lê hayê Kur- 
dan jê nîne" nûçeyek hat be- 
lavkirin. Mixabin di nûçeyê de 
agahiyek şaş hatiye belav kirin 
û em nûçeyê wekî li jêrê sere- 
rast dikin: 

Di nûçeyê de wiha tê gotin 
ku Kenar Xan li ser navê Nû- 
nertiya PDKê li Almanyayê da- 
xuyanî daye. Lê ev yek şaş e û 
Kenar Xan weke fermanber di 
Nûneratiya Hikûmeta Kurdis- 
tanê li Berlînê de kar dike û 
Kenar Xan di Nûnertiya PDKê 
de kar nake. Ji bo vê agahiya 
şaş em lêborîna xwe ji xwen- 
devanan û Kenar Xan dixwa- 
zin. 


Daxwaziyên Tirkiyeyêji 
Herêma Kurdistanê çi ne? 


Rêbiwar Kerîm Welî 



J 


■ i destpêka Tîrmeha îsal 
şepêleke girtin, tundûtîjî 
û pêkdadanê navbera 
Partiya Karkerên Kur- 
distanê (PKK) û hêzên 
emniyên Tirkiyeyê çêbûn. Herî 
dawî jî êrîşa PKKê ya li navçeya 
Çelê ser bi Eyaleta Colemêrg bû 
ku piştî sala 1993yê ev çalakî ji 
aliyê hejmara kuştiyên leşkerên 
tirkan mezintirîn çalakî bû. Li 
himber vê jî hêzên polîsên tir- 
kan, ji bilî ku mil bi milê leşkerên 
tirk beşdarî êrîşan dibin, wan di 
hundir de jî dest bi girtinên reş 
kirine û bi sedan çalakvanên 
kurd bi navê "dosya KCKê" şan- 
dine zîndanan. Ev bi rengekî tê 
kirin ku mîna serkirdeyekî PKKê 
van rojan ji min re got ku ew di 
wê baweriyê de ne ev girtinên 
siyasî yên tarî yên niha li Tirki- 
yeyê hene di serdema darbeya 
1980Î de jî nebû! 

Êrîşa PKKê ya chekdarî ya 
dawî Tirkiye hejand, lê reaks- 
yona Herêma Kurdistanê jî ge- 
lekî tund bû, bi coreyekî bû ku 
birêz Serokê Herêma Kurdistanê 
Mesûd Barzanî di peyama xwe 
ya protestokirina vê êrîşê de ev 
kiryar weke "tawan" bi nav kir. 
Mîna ku di wê peyamê de hatî, di 
wê demê de hewldan hebûn bo 
zemîndanîna çareseriyeke si- 
yasî. Serokatiya Hikûmetê jî her- 
wiha ev êrîş protesto kir. Piştî vê 
jî Nêçîrvan Barzanî bi nûnertiya 
Serokê Herêma Kurdistanê li ser 
daxwaza Serokwezîrê Tirkiyeyê 
serdana Enqere kir û ligel We- 
zîrê Derve û Serokwezîrê Tirki- 
yeyê civiya û hat ragihandin ku 
Serokê Herêma Kurdistanê jî wê 
di van nêzîkan de serdana En- 


Tirkiyeji Herêma 
Kurdistanê dixwaze 
li dijî PKKê alîkarî 
bide wan, lê ev çiqas 
mimkûn e? 


qere bike. Daxwaziya Tirkiyeyê 
ji Herêma Kurdistanê alîkarîki- 
rina Herêma Kurdistanê ye di 
rûbirûbûna leşkerî ligel PKKê. 
Lê ev çiqasî mimkun e? 

Li gor çavkaniyên tirkî yên 
haydar, plana Tirkiyeyê ev e: bi 
hêza leşkerî hemû wan cihên 
Herêma Kurdistanê dagîr bike, 
yên ku desthilata Pêşmerge û 
hêzên ewlehiya Kurdistanê li ser 
nîne, alîkariya PKKê neyê kirin 
ku êrîşî wan bike û rê jî ji PKKê 
re neyê dayîn ku êrîşan pêkbîne. 
Ev in kurtiya daxwaziyên Tirkiyê 
ji Herêma Kurdistanê. Li himber 
vê jî de Tirkiye soz dide ku her 
dema Herêma Kurdistanê îm- 
kana kontrolkirina van navçeyan 
hebû, ku niha di bin desthilata 
PKKê de ne û PKKê navê "Herê- 
mên Parastina Medya" lêkirine û 
ji aliyê Tirkiyeyê jî weke herê- 
mên parastinê tên binavkirin, 
wê Tirkiye wan bide destê Pêş- 
merge û Hikûmeta Herêma Kur- 
distanê. 

Li gor wê çavkaniya tirkî, ber- 


sîva şanda kurdî bi vî şêweyî bû: 
Herêma Kurdistanê di warê bi- 
karneanîna xaka wê bo lêdana 
cîranan hest bi berpirsyariya 
xwe ya navnetewî dike, hêza 
Pêşmerge jî beşdari şeran nabe 
û piştevaniya ti aliyekî jî nake. 
Çareseriya vê pirsgirêkê tenê 
yek rêya wê heye, ew jî rêya ça- 
reseriya aşîtiyane û siyasî ye, 
bila Abdullah Ocalan ji vê rewşa 
niha ew têde bê derxistin û 
rewşa wî bê baştir kirin û gotû- 
bêj li gel bên kirin. 

Tirkiye di mesela PKKê de li 
pey du armancên sereke ye 

Yekem: Ji aliyê hundirîn berî 
ku destûrê nû bê danîn, bi rêya 
lêxistina PKKê astê daxwaziyên 
Kurdan di destûra nû de bîne jêr. 

Duyem: Ji aliyê derve PKK 
bûye karteke goşarê li ser rêya 
siyaseta derve ya Tirkiyeyê de, 
şer û pêkdadanên ligel artêşê gi- 
raniya Tirkiyeyê derbarê siya- 
seta derveyî û navçeyî kêm dike, 
loma Tirkiye dixwaze vê goşar ji 
ser siyaseta xwe ya derveyî ne- 
hêle. 

Eger ev du armancên Tirkiye 
yên giştî hebin, PKK jî bi heman 
şêweyî dixwaze bi rêya çalaki- 
yên çekdarî goşarê bêxe ser Tir- 
kiyeyê ku: 

Yekem: Ocalan eger neyê 
azadkirin jî, bila bixin zîndana 
malê de. 

Duyem: PKK û Ocalan weke 
tek muxatabên pirsgirêka Kurd 
bi şêweyekî fermî bên qebûl 
kirin û danûstanên eşkere ligel 
wan bên kirin. 


Herêma Kurdistanê nikare ti 
alîkariya leşkerî bide Tirkiyeyê, 
ji ber ne serkirdayetiya siyasî di 
wê baweriyê de ye ku ev pirsgi- 
rêk wê bi şer çareser bibe, ne 
raya giştî ya Kurdistanê jî rê jê re 
dide, loma çûna Barzanî bo En- 
qere tenê bo pêşxistina çarese- 
riya siyasî dikare sûdmend be, lê 
li wê rêya ku Tirkiye dixwaze tiş- 
tek şîn nabe. Rola ku berê He- 
rêma Kurdistanê di mesela 
agirbesê de hebû, bo PKKê, Tir- 
kiye û Herêma Kurdistanê jî gi- 
rînge ku berdewam be. Bi dawî 
hatina vê rolê berî her kesî wê 
zerar bighije PKKê, alozbûna 
rewşa navçeyên Kurdên li Tirki- 
yeyê û nemana çalakiyên berfi- 
reh ên sivîl jî nîşanên vê rastiyê 
ne. Lê diyare PKK êdî ne amade 
ye agirbestê îlan bike, ji bilî se- 
demên herêmê. Ji ber ku hem 
konjuktûra navnetewî di qadê 
de namîne, hem jî leşkerê Tirki- 
yeyê ew germî û îmkana berê 
nemaye û êdî şerma PKKê jê 
şkestiye. 

PKK weke dewleteke mobîl lê 
hatiye û diyar kiriye ku ne BDP û 
ne ti kesayetiyeke siyasî ya Kurd 
li Tirkiyeyê însyatîfa wan nîne 
ku bi navê Kurdan biryar bidin, 
loma Tirkiye di dawiyê de divê 
bigihe wê baweriyê ku hemû rê 
li ba Ocalan û rewşa wî de bi 
dawî dibin. Ocalan eger ji Îmralî 
bê derxistin û derfetên manorî 
pê bê dayîn, wê aveke sar bi vî 
agirî de bike ku Tirkiye girtiye, 
PKK jî wê çekan deyne û Tirkiye 
ji bela vî şerî rizgar dibe. He- 
rêma Kurdistanê jî di vê rêbaza 
siyasî de dikare roleke mezintir 
bilîze. 


Bêyî hesta neteweyi dewlet çênabin 


Rizgar Kêsteyî 



B awer dikim her kes 
baş dizane ku em 
Kurd mezintirîn gel 
in li ser rûyê cîhanê 
ku heya niha maye bê dewlet. 
Gelek caran em vê çarereşiya 
xwe dikin situyê dijminan, 
welatên bihêz, dîrok û gelek 
hincetên din yên ji vî rengî, lê 
hemû gelên cîhanê yên xwedî 
dewlet weke me ev astengî û 
karekter li ber wan jî hebûn, 
lê belê dîsa jî ew bûn dewlet. 

Gelek caran dema ku em 
xwe ji kesên biyanî re didin 
naskirin û ji wan re diyar 
dikin ku em gelekî ewqasî 
mezin in û welatê me hatiye 
parçekirin û dijminan gelek 
zordestî li me kirine û nehiş- 


tine heya niha em bibin 
xwedî welatekî serbixwe, em 
vê ji bo xwe weke serbilindî 
dibînin! Lê ez bi xwe weke 
Kurdekî hertim ji xwe şerm 
dikim ku ern milletekî ewqasî 
mezin in û me nekariye di 
hemû dîroka xwe de dewle- 
teke xwe ava bikin. 

Dema mirov hûrtir hizra 
xwe tê de dike, digihe wê ba- 
weriyê ku kêmasiyek me 
Kurdan bi xwe heye ku nehiş- 
tiye heya vêga em bibin xwe- 
diyê dewletê. 

Bi dîtina min ew kêmasî jî 
nebûna hesta neteweyî ye li 
ba me Kurdan e. Dibe ku ev 
dîtina min bo gelek kesan 
ecêb be û bêjin: çawa piştî 


ewqas şoreş û xebat û qurba- 
nîdanan, hê jê hesta me ya 
neteweyî nîne? 

Lê em dibînin ku hest û dil- 
germiya me ji bo ola me, ji bo 
eşîra me û ji bo devera me 
gelek xurtir e ji hesta me ji 
bo neteweya me, wisa bo me 
diyar be ku hesta neteweyî di 
nav me de yan gelekan lawaz 
e yan jî her nîne. 

Fîlozofekî wekî Ehmedê 
Xanî berî zêdeyî 300 salan di 
nav me de derketiye û bi ci- 
wantirîn û bihêztirîn rengî 
hizra neteweyî di qalibê hel- 
bestên xwe de bo me darêş- 
tiye, lê sed mixabin di van 
her 300 salan de zanayekî 
din yê Kurd nederket ku li vê 


ramanê bibe xwedî û wê di 
qalibê bîrdozeka neteweyî de 
darêje da ku di çarçoveya wê 
de xebat bê kirin ji bo serx- 
webûnê. 

Ji ber ku hesta neteweyî 
bingeha herî qayîm a dewlet- 
bûnê ye û tenê ew dikare mi- 
letan ji parçebûn, belavbûn û 
serwindabûnê rizgar bike û li 
ser yek rêbazê kom bike û 
berê wan bide armanca wan 
ya bilind ji bo serxwebûnê, 
lewma divê em jî berî qala 
dewletbûna xwe bikin, em 
hewl bidin hesta neteweyî di 
nav gelê xwe de xurt bikin û 
wê bikin bingeha xebat û bi- 
zavên xwe. 

Ziwakirina boyaxa neynûkan 
jinan bi kanserê dixe 

Li gor nûçeya CNNê sedemê kansera 
çermê dora neynûkan boyaxa ziwa- 
kirinê ye 


P isporên warê nexweşi- 
yên çerm jinan hişyar 
dikin ku bikaranîna amûra 
ziwakirina boyaxa neynû- 
kan ku bêtir di salonan de 
tê bikaranîn, egera derke- 
tina kansera çerm zêde 
dike. 

Malpera Hels ji arşîva 
nexweşiyên çerm belav kir 
ku ziwakirina boyaxa ney- 
nûkan bi amûra ziwakirinê, 



Bihnvedan 
baştirîn 
çareseriya 
serêşa 
berdewam e 


E ger tu yekî ji wan kesên 
ku'şeqîqeya' (nexwe- 
şiya serêşa berdewam) te 
heye û dixwazî azarên wê te 
bêzar neke êdî pêwîst e ji 
dêvla mijûlî û çalakiyên hûr 
hiş û rojane hewl bidî me- 
jiyê xwe rehet bikî. Ev rênî- 
şan û şîretkariya profesor 
Hartman Cobl yê rêveberê 
pizîşkî yê navenda Kiel li 
Alamanya ye. 

Profesor Cobl dibêje ku 
parastina sîstemeke rojane, 
bernameyekî berdewam bo 
xwarinê, diyarkirina demên 


bihnvedanê bi rêjeya ji sedî 
50 heya ji sedî 70 dibe se- 
demê çareseriya şeqîqe û 
azarên wê ku bi derman ça- 
reser nabe. Cobl amaje da 
wê yekê jî demên bihnve 
dan û hebûna sîstemeke 
rojane di jiyana her ke- 
sekî de corekî aramiyê 
di hişê zêde bikarhatî 
de yê wan kesan de çê 
dike ku serê wan 
bi berdewamî 
diêşe, lê hişyarî 
jî da ku eger 
kesek hest bi se- 


karakterekî bive yê derke- 
tina kanserê ye. 

Li gor raporeke tora 
CNN, pisporan bala xwe 
dane wan raporên ku 
amaje didin zêdebûna der- 
ketina kansera çerm li nav- 
çeyên di ser neynûkan re, 
ev jî bêtir rastî wan jinan tê 
ku bênavber li salonan 
amûra ziwakirina boyaxa 
neynûkan bikar tînin. 


rêşa zêde kir êdî pêwîst e 
derman werbigire. 


Xaçepirs 



Çeperast: 1- Nanê tenik, li 
ser sêlê çêdibe - Derman, re- 
ketkirin, rê û rêbaz. 2- Teref- 
darî, rêzgirtin - Rakirin, 
veşartin. 3- Kesên ji Nîjeryayê 
- Bijî, her bijî, bravo. 4- Raste, 
erê, helbet (berepaş) - Bi Erebî 
"kêmnetewe, grûp" - Notayek 
muzîkê. 5- Zixt, tirsandin - Bi 
Tirkî "tu". 6- Zadê reş, zerze- 
watek ku jê nan çêdibe (bere- 


paş) - Notayek muzîkê (bere- 
paş) - Ji bo, ji ber, li ser. 7- 
Aram, rehetî, kemilî. 8- Rû bi 
rû, rasterast (berepaş) - Pêvok 
û gotina îdeolojîyekê. 9- Werz, 
bax û bîstanê trî - Roja xutbê. 
10- Jan, eza, derd - Hezkirîyê 
Zînê Memê...., navekî zilaman - 
Kanî, bide min, bîne (berepaş). 

Serejêr: 1-Jin di tenûrê de di- | 


pêjin, cûreyekî nan. 2- Navekî 
jinan (berepaş) - Renqek, qer. 3- 
Leqandin, destlêxistin (berepaş) 
- Rûnê hişk, tewaş, parçeyê rûn. 
4- Qehremanekî şewata sînema 
Amûdê (berepaş). 5- Tiştên 
veşartî û negotî, gîzem - Welatê 
Cihû û Yahûdîyan. 6- Navekî 
jinan, weke teyr (berepaş) - Du 
tîpên gotina "kar". 7- Razî, 
dilxwazî (berepaş) - Kûçik, seg 


- Rojek. 8- Çîçekek, navekîjinan. 
9- Sextekar, Beko Ewan, dolab- 
gêr. 10- Pirsek - Giranî, gîhayî, 
sergiranî, têgihiştinî (berepaş). 
11- Di artêşê de hêzek. 12- 
Paşmayî, firêze, qirş û qalên ji 
ber zad mayî (berepaş). 13- Lib, 
yekane (berepaş). 14- Sebze û 
nebatek bi dendik û bêhn. 15- 
Şêt e, aqilê xwe xwariye, bêaqil e 
(berepaş). 16- Tûj, hat. 

Li Çînê rêjeya mirina 
zarokan dadikeve 






T i ber serkeftina berna- 
J meya saxlemiyê ya ku 
b Çînê hat meşandin bo 
dafdana dayikan ku di 
dema çêbûna zarokan de 
herin nexweşxaneyan û 
ji zarokanîna nav malê 
dûr bikevin, rêjeya mi- 
rina zarokên ji nû jida- 
yikbûyî di sala 2008ê de 
bo 9.3 zarok ji her 1000 
zarokan daket, di sala 
1996ê de ev rêjeya mi- 
rina zarokên nû jidayik- 
bûyî li Çînê 27.7 zarok 
bû ji her 1000 zarokan. 

Ev hejmar jî Çînê dike 


heştemîn welatê cîhanê di 
aliyê nizimiya rêjeya mi- 
rina zarokên nû jidayik- 
bûyî. Li gor îstatîstîka 
rêxistina UN bo zarokan, di 
vî warî de Brîtanya di pi- 
leya sêyemîn, Amerîka di 
pileya çaran û Singapur jî 
di pileya yekê de ye. 

Ji sala 2008ê ve pira- 
niya jinên Çînê bo anîna 
zarokan berê xwe didin 
nexweşxaneyan, lê di 
sala 1988ê de tenê nîvê 
jinên Çînê bo welidan- 
dinê diçûn nexweşxane- 
yan. 


■> N i 


Sîstema bergiriya jinan bihêztire 


© Ev sîstema 
jinan ji ya 
mêran xurttir e. 

©Temenê jinan 
ji yê mêran di- 
rêjtir e. 

© Pêwendiya 
kromozoma X 
bi sîstema ber- 
girî heye. 


N ûtirîn lêkolînê kifş 
kir ku sîstema bergi- 
riya laşê 
jinanjiya 
m ê r a n 
e 

pirtikên di 
DNAyê de hene li ser 
tuxmê kromozoma 
Xkudijinande du 
heb in û di mêran 
de yek e. 

Hejmareke zanayên 
zanîngeha Gentya Bel- 
cîkî lêkolînek ser rola 
pirtikên maykrorna 
çêkirin, bi mebesta 
kifşkirina sedemê 
wê yekê ji ber çi 
jin ji mêran bi- 
hêztir in di 


sîstema bergiriyê û her- 
wiha temenê wan jî ji yê 
mêran dirêjtir e. Di vî 
warî de Clod Lebert eş- 
kere kir ku îstatîstîkên 
wan dane zanîn ku jin ji 
mêran temendirêjtir in û 
herwiha zêdetir li ber 
xwe didin bo kirîza dil û 
pîsbûna xwînê. Lebert 
sedemê vê yekê bi kro- 
mozoma X ve girêda ku 
di mirov de ji sedî 10 pir- 
tikên maykirorna tê de 
hene. Navbirî diyar kir 
pir rola van pirtikan 
heye ku hê nehatiye kifş- 
kirin, lê hinek ji wan ha- 
tine zanîn li ser 
kromozomê X ku pêwen- 
diya wan bi sîstema ber- 
girî û kanserê ve heye. 


xurttir e ji \ 


ber 


ware 

Kerê deK^xwoe: 


D emekê kerek hebû, dengê wî gelekî ne 
xweş bû. Dema wî li dengê ajalên din 
guhdar dikir, ji xwe aciz dibû, herdem 
difikirî û ji xwe dipirsî: “Ev ajal çi dixwin ku 
dengê wan evqasî xweş e?“ Kerê deng nexweş 
êvarekê li ser rêya xwe komek sîsirk (çirçirk) 
dîtin ku bi hevre digotin 
“çir...çir...çir“. Ker çu cem 
sîsirkan û ji wan pirsî: 

“Gelo hûn çi dixwin ku 
dengê we ewqasî xweş 
e?“ Sîsirkan bi hev re 
gotin: “Em qet tiştekî 
naxwin, tenê em 
pîs vedixwin." Ji wê 
rojê û şûnde ker 
qet tiştek nexwar 
hertim ava 
pîs vexwar. 

Lê di da- 
wiyê de 
ker ji bi 
çîna 
ti 

deng 
xweş n 


I edirxan her şev beriya razanê 
ji masiyên xwe re çîrokekê 
dixwîne. Bedirxan dibêje: 

"Bavê min ji min re gotiye ku masî ji 
çîrokên te fêm dikin, ji ber wê ez 
her êvarê ji masiyên xwe re çîrokan 
dixwînim." Bedirxan 7 salî ye û diçe 
pola duyem, lê xwestekên Bedirxan 
gelekî mezin in. Bedirxwan dema 
mezin bû dixwaze ji zarokan re lîs- 
tokan biafirîne. 

Ji 4 saliya xwe ve Bedirxan tevlî 


xuşka xwe Rojin-Sara weneyan ^ê- 
dike. Hinek wêneyên Bedirxan di 
rojnameyan de jî hatin«, weşan iin û 
niha dixwaze pirrûkek wêneyên xwe 
amade bike. Bedirxan ne tene 
wêne, lê du srlan jî tevlî kursa av- 
jeniyê bû û nîha ba e dikare avjeniyê 
bike. 
xan j 
dike. 


£Ev çi a 


Beraz e, an kêvroşk e? Birengîne û bizane. 


Merîwan 


B ajare Meriwan yek ji bajaren xweşik en Kurdistane ye. Meriwan 
girêdayî parêzgeha Sine li Rojhilatê Kurdistanê ye. Gola Zirêbar 
nêzîkî bajarê Merîwan e û çiyayên dora Merîwan bi daristanên 
xweşik hatine xemilandin. Oi demên borî de bajarê Merîwan weke na- 
venda guhastin û hatinûçûyina kerwanan xwedî rol bûye. îro Merîwan 
navendeke bazirganî, turîstîk a girîng e li îranê û pêwendiyên bazirganî 
yên xelkên bajêr bi Başûrê Kurdistanê re gelekî xurt in. 


tSis* 













